POLITICILE ŞI STRATEGIILE OBŢINERII DE ENERGIE pe bază de 
surse regenerabile


ABSTRACT

Resursele regenerabile şi-au făcut simţită prezenţa pe scena energetică la începutul anilor ‘70. Fiind considerată, iniţial, o utopie, acest tip nou de resurse a fost tratat mai mult ca un vis al cercetătorilor şi mai puţin ca o soluţie credibilă pentru aprovizionarea energetică a globului, în general şi a Europei, în special. Două evenimente au stat la baza schimbării de atitudine în privinţa abordării acestui subiect: Primul a fost publicarea în anul 1972 a raportului “The Limits to Growth” al Clubului de la Roma, iar al doilea l-a reprezentat prima criză a petrolului şi criza energetică din perioada 1973 - 1974. 
Raportul prevedea încă de pe atunci o reducere dramatică a resurselor energetice clasice şi o creştere rapidă a poluării mediului. În acest context, energia regenerabilă a fost privită pentru prima oară ca o posibilă soluţie alternativă la consumul de petrol.
Lucrarea îşi propune o trecere în revistă a realizărilor înregistrate în domeniul energiei neconvenţionale, a politicilor şi strategiilor aplicate în statele membre ale Uniunii Europene, precum şi într-o serie de state cu tradiţie: Brazilia, Canada, Statele Unite şi Japonia.

Au fost analizate principalele surse regenerabile capabile să înlocuiască în timp resursele tradiţionale: biomasa, energia solară, energia eoliană, hidroenergia, energia geotermală, energia, valurilor şi mareelor, energia obţinută cu ajutorul biocombustibililor şi altele. De asemenea, sunt prezentate sistemele stimulative de tarifare a  energiei neconvenţionale, precum şi măsurile luate în ceea ce priveşte subvenţiile acordate pentru introducerea de noi tehnologii energetice. 

STATE MEMBRE ALE UNIUNII EUROPENE

AUSTRIA
Baza legală
▪ Legea federală privind producţia de electricitate din surse regenerabile (RES-E), cu modificările ulterioare (2008)

În noiembrie 2007, Parlamentul a modificat politica energetică a ţării pentru perioada următoare. Au fost adoptate o serie de măsuri, printre care amendarea Legii federale privind producţia de electricitate din surse regenerabile, fiind mărite sumele acordate de la buget pentru sprijinirea dezvoltării producţiei de energie din materiale regenerabile.

Autoritatea responsabilă, Ökostromabwicklungsstelle, este obligată să cumpere energie şi să o plătească conform unui sistem de tarife stimulativ, diferenţiat - FIT, care este modificat anual prin lege. Din anul 2005, acest sistem de tarifare a stimulat creşterea semnificativă a producţiei de energie obţinută prin centrale eoliene, biomasă şi mici centrale hidroenergetice. Măsurile adoptate fac să scadă riscul de a investi în producţia de energie neconvenţională, dar nu sunt aşteptate creşteri semnificative. Se preconizează că acest sistem de tarifare diferenţiat va fi utilizat o perioadă de 10 ani.   

Consumul de energie neconvenţională a reprezentat la nivelul anului 2005, 23,3% din consumul total de energie, estimându-se pentru anul 2020 un nivel de 34%, ceea ce reprezentă o creştere de 10,7%
.
Legea federală privind producţia de electricitate din surse regenerabile are la bază normele impuse de organismele europene pentru protejarea mediului şi limitarea schimbărilor climatice. 

Se urmăresc, în principal, următoarele elemente:

- creşterea producţiei de energie electrică având la bază materie regenerabilă, până la valoarea de referinţă fixată pentru anii 2010 şi 2020;

- utilizarea eficientă a fondurilor publici pentru producţia de energie de acest tip;

-  obţinerea de noi tehnologii pentru limitarea costurilor de producţie;


-  asigurarea securităţii obiectivelor de producţie; 
-die Erzeugung von elektrischer Energie aus erneuerbaren Energieträgern gemäß den Grundsätzen producerea de electricitate din surse de energie regenerabile, în conformitate cu principiile des europäischen Gemeinschaftsrechts, insbesondere der Richtlinie 2003/54/EG über gemeinsa- legislaţia Comunităţii Europene, în special a Directivei 2003 / 54 / CE privind normele de reglementare a pieţelor interne de energie electrică, precum şi a Directivei 2001 / 77 / CE privind producereader Stromerzeugung aus erneuerbaren Energieträger im Elektrizitätsbinnenmarkt zu fördern. de electricitate din surse regenerabile de energie; 
(2) Bis zum Jahr 2015 ist die Neuerrichtung und Erweiterung von Ökostromanlagen in einem sol-- până în anul 2015 se prevede construirea şi extinderea centralelor electrice „verzi”;

 - pentru creşterea producţiei de energie electrică neconvenţională, estimată în anul 2008 la 3500 GWh, se va urmări sporirea cu 700 MWh a producţiei de energie electrică cu sursă eoliană şi cu 700 MWh a producţiei de energie electrică obţinută cu ajutorul microcentralelor; 
- IMM-urile trebuie să-şi suplimenteze până în anul 2015 producţia de energie electrică verde cu circa 1750 GWh, din care 700 MWh - energie eoliană, 100 MWh - biomasă;

- operatorii care produc energie electrică neconvenţională (energie eoliană, biomasă) trebuie să îndeplinească o serie de condiţii legate de sursele de combustibil utilizate, aprovizionarea cu materii prime, instalaţiile folosite şi parametrii lor tehnici, randamentul energetic obţinut în urma proceselor industriale de obţinere de energie, conectarea la sistemul energetic naţional, capacitatea de stocare etc. Dacă aceste cerinţe sunt îndeplinite, societatea obţinere un certificat de recunoaştere acordat de autoritatea naţională - Ökostromabwicklungsstelle;

- operatorii care produc energie pe baza de biogaz trebuie la rândul lor să obţină un certificat care să conţină următoarele informaţii: 1.cantitatea de producţie de energie electrică; natura şi capacitatea de stocare; 3.perioada şi locul de producţie; 4. sursele de energie utilizate. Guvernatorul provinciei în care îşi desfăşoară activitatea operatorul trebuie să monitorizeze provenienţa materiei prime, precum şi cantitatea de gaz metan utilizată în procesul de obţinere de energie;

- operatorii beneficiază de subvenţii de până la 15% din valoarea investiţiei. Aceste sume nu acoperă valoarea instalaţiilor de producere a energiei, ci cheltuielile legate de instalare, punere în funcţiune şi stocare a acesteia. Sumele acordate sunt limitate la un nivel de total de 21 milioane euro/an, din 2008, până în 2011;

- certificatele de recunoaştere se acordă pe principiul „primul venit, primul servit”, în funcţie de sumele disponibile la buget pentru anul respectiv. În anul următor, producătorul de energie electrică trebuie să urmeze o nouă procedură de certificare. 


▪ Sistemul de tarifare stimulativ

	Tehnologie RES-E
	Tarife în anul 2008 (euro / MWh)



	- hidrocentrale mici
- energie solară
- energie eoliană

- energie geotermală

- biomasă solidă

- biogaz

- nămol de depozit


	31,5 - 56,8
320 - 490

75,5

74

113 - 157, cu o scădere de 50% în cazul utilizării de plante hibride

115-173

41-60


BELGIA

Baza legală

- Planul naţional pentru climă 2002-2012;

- Decretul Regal din 29 februarie 2004;
- Decretul Regal din 4 martie 2005;

- Decretul Regal din 10 martie 2006.

Autoritatea federală are ca principală responsabilitate  susţinerea sectorului energetic (planul de achiziţie a echipamentului necesar, infrastructura, producţia, transportul şi activitatea de comercializare a energiei, stabilirea nivelului de tarifare, de impozit şi taxe). Autorităţile regionale au competenţe legate de reglementarea modalităţilor de distribuţie a gazului metan, electricităţii şi căldurii către comunităţile locale, având un rol important în dezvoltarea politicilor regionale de obţinerea a energiei din deşeuri regenerabile.   

Cele trei regiuni (flamandă, valonă şi Bruxelles) şi-au implementat politici energetice proprii, ţinând cont de particularităţile specifice fiecărei regiuni.  

La nivel naţional, până în anul 2020, Belgia trebuie să atingă un nivel de consum al energiei electrice din surse neconvenţionale de 23% din totalul de energie consumată, iar producţia de energie obţinută din biocombustibili trebuie să crească cu un nivel de 0,75%/an, până în anul 2010
.  

Producţia de energie din materiale regenerabile combină un proces de certificare al producătorilor pe baza unui „certificat verde”, care este diferit de la regiune la regiune, cu obţinerea unui certificat de emisie de CO2. Companiile producătoare trebuie să menţioneze un preţ minim de vânzare la începutul procesului de atestare. În situaţia în care acest preţ nu este atins până la sfârşitul perioadei de valabilitate a certificatului, compania producătoare este amendată.    


▪ Sistemul de tarifare stimulativ (preţuri minime la nivel federal)
	Tehnologie RES-E
	Tarife stabilite pentru anul 2010

(euro / MWh)



	- energie eoliană

- energie solară

- biomasă 

- hidrocentrale

	80
450
80
95


Amenda stabilită de lege are valoarea de 125 euro/MWh.
În regiunea valonă, Comisia pentru energie a acordat doar în primele 3 luni ale anului 2007 un număr de 110.991 de certificate, la un preţ mediu de 90,8 euro/MWh de energie electrică produsă, iar în regiunea flamandă, Agenţia de reglementare a acordat un număr de 156.516 certificate, la un preţ mediu de 110 euro/MWh.  

Potrivit reglementărilor în vigoare, subvenţia acordată producătorilor de energie este de 15% în regiunea valonă şi de 20% în celelalte două regiuni. Această subvenţie reprezintă acordarea unei sume de 0,05 euro/KWh pentru energia produsă în microhidrocentrale sau prin forţa vântului şi de 0,025 euro/KWh pentru energia produsă din biomasă. 
Decretul Regal din 29 februarie 2004
 stabileşte normele aplicabile pentru obţinerea de energie din biocombustibili. 

- materia primă trebuie să conţină un procent de 2,45% biodiesel şi petrol, precum şi o cantitate de cel puţin 7% bioetanol;   

- producătorii trebuie să asigure scăderea costurilor tehnologice;

- certificatele verzi sunt eliberate pentru o perioadă de 10 ani;

Decretele regale din 2005 şi 2006 stabilesc o serie de caracteristici fizico-chimico-biologice ale biocombustibililor utilizaţi pentru obţinerea de energie electrică, în conformitate cu prevederile directivelor UE.
Principalul element pentru obţinerea de energie electrică neconvenţională este biomasa. Celelalte componente - energie geotermală, solară etc. - nu au o pondere semnificativă în producţia de energie electrică a Belgiei. Cu toate acestea, Planul Naţional pentru Climă 2002-2012, adoptat de Guvern în octombrie 2001, conţine o serie de linii directoare care trebuie să contribuie la dezvoltarea producţiei de energie obţinută din materie regenerabilă. În acest sens, din anul 2003 a intrat în funcţiune un sistem naţional de încălzire a apei menajere prin utilizarea energiei solare, prin care s-a urmărit reducerea cheltuielilor de întreţinere cu 15%, rezultând o economie de 600 euro/locuitor/an. 

BULGARIA
Baza legală

- Legea privind biocombustibilii şi sursele de energie alternative şi reciclabile (2007)
;

-  Legea energiei (2003);

-  Legea eficienţei energetice (2004):

- Ordonanţa privind stabilirea şi aplicarea preţurilor aplicabile energiei (2002); 

Bulgaria este dependentă în proporţie de 70% de importul surselor de energie primară. Acest procent a crescut şi datorită închiderii reactoarelor I - IV ale centralei nuclearo-elecrice de la Kozlodui, celelalte două reactoare fiind în faza de modernizare, cu sprijinul UE.

Potrivit Strategiei naţionale în domeniul energiei şi Directivei UE, Bulgaria şi-a propus să atingă un nivel de consum al energiei neconvenţionale de 11% din totalul de energie electrică consumată, în anul 2010 şi de 16%, în anul 2020. Din această energie, 5,75% reprezintă componenta de energie obţinută cu ajutorul biocombustibililor. Se estimează obţinerea unor cantităţi de ordinul a 2300-2400 MWh - energie eoliană şi de 200 MWh - energie geotermală. 
Potrivit prevederilor Legii energiei, producătorii sunt obligaţi să folosească surse regenerabile în instalaţii capabile să producă cel puţin 10MWh energie electrică. Sistemul de obţinere a unui certificat verde este operaţional din anul 2005.  

Legea privind biocombustibilii şi sursele de energie alternative şi reciclabile prevede sistemul de tarifare a producţiei de curent electric.

▪ Sistemul de tarifare stimulativ se prezintă astfel:

	Tehnologie RES-E
	Capacitate instalată
	Tarife 

(euro / MWh)



	- hidrocentrale 

- energie eoliană

- energie eoliană

- energie solară
- biomasă 

< 5 MWh

	< 10 MWh
> 10 MWh

< 10 MWh

< 2250 h/an
 > 2250 h/an

< 5 MWh

> 5 MWh

- lemn şi procesarea lemnului

- produse agricole

- culturi specifice
	44
41

61
90
80

400
367

110
83

94


De asemenea, potrivit prevederilor art. 9 din lege, producţia de curent electric prin utilizarea surselor neconvenţionale este încurajată ţinându-se cont de o serie de factori:
-   caracteristicile energiei obţinute şi a tehnologiilor utilizate;

-   mecanismele pieţei de profil;

-  aplicarea unui tratament preferenţial producătorilor, în concordanţă cu nivelul de energie produs; 

-  cuprinderea într-o schemă la nivel naţional a utilităţilor care folosesc acest tip de energie;

-  stabilirea de preţuri preferenţiale pentru producători.

Producţia de biocombustibil este încurajată prin stabilirea unor indicatori de utilizare a acestora la nivel naţional; implementarea unor standarde de eficienţă în conformitate cu standardele de calitate internaţionale; stabilirea unor măsuri concrete dezvoltarea durabilă a agriculturii şi pădurilor; reducerea emisiilor poluante în atmosferă.  

 

Programul naţional privind sursele de energie alternativă pentru perioada 2005-2015, dezvoltat împreună cu BERD şi Fondul Internaţional Kozlodui, a implementat acordarea unor granturi, reprezentând 20% din valoarea proiectului. Valoarea proiectelor a fost de aproximativ 25, 3 milioane de euro, iar prin finalizarea lor se obţin anual 234.000 MWh - energie electrică şi 198.000 MWh - energie termică. 

Alte metode de încurajare a producţiei de energie electrică neconvenţională sunt:

-  scutirea de taxe de orice fel la importul de biodiesel;

- scutirea de TVA la importul de echipament energetic cu o putere instalată de peste 10 MWh.
CIPRU

Baza legală

- Planul de acţiune pentru promovarea surselor de energie neconvenţională şi conservarea energiei pentru perioada 2002-2010 (2002);

- Legea privind promovarea surselor de energie neconvenţională şi conservarea energiei (2003);
- Legea privind utilizarea biocombustibililor şi a altor surse regenerabile (2005).

Cipru este dependent în proporţie de 91% de importul surselor de energie primară. Planul de implementare a surselor regenerabile şi Directiva UE prevăd faptul că, până în anul 2020, Cipru trebuie să consume 13% din totalul consumului de energie electrică din surse regenerabile.  
Aproape întreaga cantitate de energie electrică este produsă cu ajutorul petrolului. Autoritatea de reglementare (EAC) a emis o serie de ordine prin care se prevede încurajarea producţiei de curent electric din alte surse: energie solară, plante energetice, energie eoliană.
Potrivit Planului de acţiune pentru promovarea surselor de energie neconvenţională şi conservarea energiei pentru perioada 2002-2010, în anul 2003 a fost introdusă o taxă de 0,22 euro / MWh consumat, sumele fiind utilizate pentru implementarea noilor politici privind obţinerea curentului electric din surse neconvenţionale.

Aplicarea acestui plan a condus la dublarea cantităţii de energie neconvenţională obţinută de Cipru în perioada 2002-2008. Realizările au fost posibile prin creşterea sumelor acordate de guvernul ţării cu 30-45% pentru investiţiile în centrale solare şi cu 55% în centralele termice, ţinându-se cont şi de faptul că Cipru nu dispune de ape termale sau geotermale.  În prezent, 92% dintre clădirile de locuit şi 50% dintre hoteluri au instalate sisteme de captare a energiei solare, Cipru fiind prima ţară pe glob sub aspectul numărului de colectoare solare/locuitor.  

▪ Sistemul de tarifare stimulativ
	Tehnologie RES-E
	Restricţii
	Tarife anul 2006

(euro / MWh)


	Notă

	- energie eoliană

- biomasă, deşeuri industriale, gaz de epurare

- hidrocentrale mici
- energie solară


	fără limită
fără limită

fără limită

-  până la 5 kW

-  fără subsidii

	92 - în primii 5 ani
  48 - 92 - 

în următorii 10 ani
63

în următorii 15 ani

63
în următorii 15 ani

204
337-386
în următorii 15 ani

	se bazează pe media anuală a vitezei vântului
variază în funcţie de numărul de ore 

<1750-2000 ore - 

85-92 €/MWh;

2000-2550 ore  - 

63-85 €/MWh;

2550-3300 ore -  

48-63 €/MWh;

depinde de valoarea de investiţie a proiectului

consumatorii casnici au tarife mai mari decât cei industriali


Legea privind utilizarea biocombustibililor şi a altor surse regenerabile a adoptat prevederile Directivei 2003/30/EC
. A fost stimulată piaţa de profil, fiind stimulaţi importatorii şi firmele care comercializează acest tip de produse. Au fost acordate facilităţi de până la 40% din sumele folosite de firmele care dezvoltă noi capacităţi tehnologice de producţie, transport şi obţinere a energiei electrice din biocombustibili. De asemenea, prin adoptarea Legii taxelor (2004), au fost reduse sau eliminate taxele plătite de societăţile care lucrează în acest domeniu de activitate. Mai mult, firmele care comercializează biomasă pentru obţinerea de energie electrică nu plătesc impozite pentru profitul obţinut. 
CEHIA

Baza legală

- Legea energiei, nr. 458 / 2000;

- Legea privind managementul în domeniul energiei, nr. 406 / 2000;

- Politica energetică a ţării (2004);

- Legislaţie privind promovarea obţinerii de energie şi căldură din surse regenerabile (Decretul Ministerului Industriei şi Comerţului nr. 539 / 2002, Decizia Oficiului pentru Reglementarea Energiei privind stabilirea preţurilor);
- Legea privind producerea de electricitate şi căldură din surse neconvenţionale, nr. 180 / 2005.

În ultimul deceniu au fost depuse eforturi pentru dezvoltarea surselor alternative de energie, în special energie eoliană, biomasă şi microhidrocentrale. Politica energetică a ţării
, adoptată în anul 2004, a sintetizat priorităţile şi obiectivele statului în domeniu. Urmărindu-se atingerea unui nivel de consum de energie neconvenţională de 13%, în anul 2020
 şi de 15-16% în anul 2030.   
Priorităţile guvernului sunt următoarele:

- independenţa faţă de sursele de energie externe;

- independenţa faţă de sursele de energie aflate în zonele de risc;

- independenţa faţă de aprovizionarea cu materii prime energetice din străinătate;

- siguranţa exploatării surselor de energie, inclusiv energia nucleară;
- protecţia mediului, eliminarea emisiilor de CO2;

- fiabilitatea şi descentralizarea sistemului energetic al ţării.

- creşterea eficienţei energetice, ca expresie a indicatorilor de utilizare/consum a surselor primare de energie, raportat la producţia de electricitate la nivel naţional;  
- dezvoltarea structurilor economice, tehnologiilor, proceselor de obţinere a energiei electrice, în paralel cu cea a infrastructurii de transport, conversie, distribuire/reducerea pierderilor, stocare;  

-  creşterea anuală a producţiei de energie electrică cu 3-3,5%;

- accelerarea liberalizării pieţei de gaze naturale şi electricitate, conform prevederilor UE, inclusiv al schimburilor comerciale;

- implicarea susţinută a Oficiului pentru Reglementarea Energiei, instituţie aflată în subordinea Ministerului Industriei şi Comerţului, în domeniul producerii de energie secundară (neconvenţională);

- implementarea în programul naţional a obiectivelor prezentate în al 6-lea program european de acţiune în sectorul energetic, Decizia Parlamentului European şi a Consiliului nr. 1230/2003/EC  („Energie inteligentă – Europa”); 

- introducerea sistemului de garantare a originii pentru energia electrică produsă din surse regenerabile, precum şi certificarea operatorilor care lucrează în acest domeniu.
Potrivit prevederilor Legii energiei
, licenţele şi certificarea operatorilor se realizează pe o perioadă de 25 de ani. Deţinătorul licenţei trebuie să desfăşoare o activitate prin care să asigure securitatea producţiei, prin respectarea standardelor existente în domeniu. Societatea trebuie să aibă angajat doar personal de specialitate, competent şi trebuie să permită accesul la informaţii al Inspectoratului de stat pentru energie şi al Oficiului pentru reglementarea energiei. 

În martie 2005, Guvernul Cehiei a adoptat un sistem de tarifare stimulativ al energiei electrice produsă din surse neconvenţionale. Producătorii pot opta anual pentru una din schemele de tarifare.  

	Tehnologie RES-E
	Perioada
	Tarife pentru anul 2008
(euro / MWh)

      tarif fix                 tarif premium 


	- energie eoliană

- hidrocentrale mici până la 10 MWh
- biomasă 

- biomasă de co-ardere cu combustibili fosili

- biogaz

- energie geotermală
- energie solară

	- pe o perioadă de 15 ani;

- anual
	94 - 125

66 - 99

93 - 161

- 

89  -149
172 

251 - 515
	71 - 103

20 - 54

44 - 112

9 – 63

40 - 100

129

220 – 484


Legea privind producerea de electricitate şi căldură din surse neconvenţionale
 prevede acordarea de subvenţii pentru producători, acestea variind în funcţie de capacitatea instalată. Sumele pot varia între 30 şi 80% din costurile investiţiei, acestea depinzând de statutul aplicantului, care trebuie să fie, în general, o societate non-profit.  
Producerea acestui tip de energie implică, potrivit legii, încadrarea în sistemul de tarifare legal, în cazul vânzării producţiei către un operator din sistemul energetic naţional sau obţinerea de „bonusuri verzi”, în cazul comercializării producţiei pe piaţa liberă.  Valoarea bonusurilor verzi este stabilită pe piaţa liberă.

DANEMARCA
Baza legală

- Strategia naţională energetică (2005);
Dezvoltarea producţiei de energie electrică din surse neconvenţionale, în special a energiei eoliene, a început în anii ’80, în prezent Danemarca fiind statul membru UE care produce cea mai mare cantitate de energie electrică cu ajutorul vântului -  capacitate instalată 400MWh.
Strategia naţională energetică
 şi Directiva UE au fixat o ţintă de consum de 30% energie RES-E în anul 2020, cu toate că sistemul de impozitare cuprinde 3 niveluri: taxa pe profit, taxa pe emisia de CO2 şi taxa pe emisia de SO2, ultima fiind introdusă în anul 1996.


Societăţile care instalează noi echipamente eoliene pentru obţinerea energiei electrice cu ajutorul puterii vânturilor continentale beneficiază de o compensaţie de mediu, în valoare de 13 euro/MWh şi de o compensaţie de costuri, reprezentând 3 euro/MWh pentru următorii 20 de ani. Proprietarii turbinelor plătesc o taxă de 57 euro/MWh pentru o activitate de 50.000 ore de funcţionare (aproximativ 14 ani de operare)
În cazul vânturilor maritime, pentru anul 2010 se estimează o capacitate instalată de 200MWh. Proprietarii turbinelor plătesc o taxă de 66 - 70 euro/MWh pentru o activitate de 50.000 ore de funcţionare (aproximativ 12 ani de operare),  

Pentru instalaţiile noi de producere a energiei din biogaz şi biomasă se plăteşte o taxă de 80 euro/MWh, pentru o perioadă de 10 ani, după care, pentru următorii 10 ani, valoarea taxei scade la 39 - 54 euro/MWh.    
Centralele care produc energie electrică pe bază de gaz metan trebuie să aibă o capacitate de minim 10 MWh şi sunt acreditate pentru o perioadă de 20 de ani. 

Locuinţele individuale pot beneficia de o serie de măsuri de sprijin pentru instalarea de centrale solare: reducerea taxelor, a TVA-ului sau finanţarea de către stat a cheltuielilor de întreţinere.  

Pe termen lung, Strategia naţională energetică urmăreşte următoarele obiective:

- stoparea treptată a aprovizionării cu energie considerată drept nefiabilă, în special cu gaze naturale depozitate în zone instabile de pe glob;

 - reducerea cantităţilor de gaze cu efect de seră, care au consecinţe economice şi umanitare deosebite;

- sprijinirea dezvoltării noilor tehnologii de obţinere a energiei electrice din surse neconvenţionale, reducerea costurilor, aplicarea standardelor UE, dezvoltarea cooperării cu celelalte state interesate;

- reducerea utilizării combustibililor fosili cu 15%, până în anul 2025;

-  contracararea creşterii consumului energie, fapt care se înregistrează la nivelul tuturor statelor, atât la nivelul consumatorilor casnici, cât şi nivelul consumatorilor industriali;

-   eficientizarea producerii de energie şi a consumului cu 1,25%/an;

-  implementarea unor noi tehnologii de producere a energiei electrice din surse regenerabile: biogaz, biomasă, alţi biocombustibili şi reducerea producţiei de energie din petrol, gaze naturale, cărbune. De exemplu, producerea de biocombustibili de tip 2G, biomasă, hidrogen, celule de combustibil, centrale eoliene, în special pentru locuinţe.  
- dublarea, până în anul 2020 a sumelor acordate cercetării pentru dezvoltarea noilor tehnologii de producere a energiei electrice;

- sprijinirea industriilor producătoare de echipamente energetice pentru producerea de energie neconvenţională (turbine eoliene, de căldură, reciclarea deşeurilor);

 -  revizuirea sistemului de taxe şi impozite pentru societăţile care se află/nu se află în grila de producere a CO2; 
Taxele stabilite pentru producătorii de energie electrică, potrivit nivelului de CO2 emis, sunt de 12 euro/tona de CO2, în timp ce producătorii de energie din biomasă şi cei care produc energie solară sunt scutiţi de taxe. Valoarea taxei de SO2 este stabilită în funcţie de nivelul de sulf din cenuşa reziduală.
Pentru instalarea centralelor individuale mici pe bază de biomasă, cu o producţie de energie mai mică de 250 KW , s-a acordat o subvenţie de 530-1330 euro, în funcţie de capacitatea centralei, în perioada 2001-2006. 

Prin ordin al ministerului de profil, imobilele cu caracter industrial nou construite trebuie echipate cu celule solare şi centrale pentru producerea de energie electrică. 

ESTONIA

Baza legală

- Planul naţional de dezvoltare pentru petrol şi sectorul energetic (1998);
-  Planul naţional de dezvoltare pe termen lung pentru petrol şi sectorul energetic, până în anul 2015 (2005);

-  Legea energiei (2003), cu amendamentele ulterioare;

-  Legea privind piaţa energiei (2005).

- Planul de dezvoltare pentru promovarea utilizării bioenergiei şi biomasei 2007-2013 (2006);

Potrivit studiilor
, nivelul de producere a energiei electrice neconvenţionale este unul dintre cele mai scăzute în rândul statelor membre ale Uniunii Europene. Acest fapt se explică prin faptul că petrolul este sursa principală de energie a ţării, peste 90% din această energie fiind produsă din petrol. 
Cu toate că energia neconvenţională este produsă la scară mică din biomasă sau cu ajutorul microhidrocentralelor, Directiva UE fixează drept ţintă un consum de energie neconvenţională de 25% din întreaga cantitate de energie, în anul 2020, de la 5,1%, valoare stabilită pentru anul 2010.

Planul naţional de dezvoltare pe termen lung pentru petrol şi sectorul energetic, până în anul 2015
 trasează cadrul de dezvoltare a sectorului energetic neconvenţional.
 Principalele obiective sunt următoarele:

- creşterea eficienţei sectorului energetic;

- reducerea consumului de energie;

- asigurarea unui raport just între calitate şi preţuri;

- modernizarea sectorului energetic existent şi introducerea de noi tehnologii pentru producerea de energie neconvenţională;

- asigurarea competitivităţii pe piaţa liberă a energiei;

- atingerea nivelului propus pentru producţia de energie neconvenţională până în anul 2020;

- dezvoltarea infrastructurii pentru comercializarea optimă a materiei prime regenerabile;
- stabilirea unor condiţii reciproc avantajoase pentru conexiunea cu sistemul de energie al ţărilor nordice şi al statelor central-europene;
- asigurarea de know-how şi specialişti în domeniul sectorului energetic.
Nivelul preţurilor este următorul:
	Tehnologie RES-E
	Perioada
	Tarife la nivelul anului 2007
(euro / MWh)   


	toate tipurile de energie obţinută din surse refolosibile, cu excepţia energiei eoliene

	12 ani
	nivel fix                        nivel premium
      74,2                                   54,2


Din aprilie 2001, Eesti Energia Ltd, societatea naţională de distribuţie, cu sprijinul Fondului pentru Natură au stabilit un mecanism de dezvoltare a producţiei de energie neconvenţională, prin introducerea unui certificate verde de producător şi consumator. Se acordă 5 tipuri de certificate în funcţie de nivelul de energie produs/consumat, acesta fiind valabil 1 an.
Alte măsuri de sprijinire a sectorului de energie neconvenţională:

- scutirea de taxe vamale a importatorilor de biocombustibili;

- cofinanţarea programelor de introducere a noilor tehnologii;

- implementarea programelor specifice adaptate necesităţilor fiecărei regiuni a ţării.

FINLANDA
Baza legală

- Planul de acţiune privind energia neconvenţională, revizuit (2009);
- Strategia pe termen lung privind clima şi energia (2008);
- Legea privind piaţa de electricitate, nr. 386 / 1995.
Obiectivele Finlandei privind obţinerea de energie din surse neconvenţionale sunt statuate în Planul de acţiune privind energia neconvenţională
. 
În prezent, peste 20% din energia consumată la nivelul ţării este produsă din bioenergie. Planul şi Directiva UE prevăd creşterea acestui procent la 31,5% în anul 2010 şi la 38% în 2020. Se prevede, de asemenea, extinderea producerii de energie pe bază de biomasă şi vânt, modificarea sistemului de taxe pentru producerea, comercializarea şi consumul de energie electrică, precum şi generalizarea sistemului de obţinere a certificatelor verzi pentru producătorii de energie.  

Principalele obiective:

- cofinanţarea de către stat a noilor tehnologii de producere a energiei electrice din surse eoliene. Valoarea maximă a subvenţiei este de 40%;


- taxa impusă societăţilor producătoare de electricitate, 0,69 euro/KWh pentru centralele eoliene şi 0,42 euro/MWh pentru celelalte metode, este returnată acelor societăţi care introduc noi tehnologii de obţinere a curentului electric din surse neconvenţionale - energie solară, microhidrocentrale, energie geotermală;


- producerea energiei din turbă este supusă regularizărilor de preţ şi compensărilor potrivit prevederilor legii. Acestea se calculează lunar conform unei formule speciale;
 
- taxele impuse pentru căldură sunt calculate pe baza emisiei de CO2, fiind stabilite la nivelul zero pentru sursele de energie refolosibile;
Strategia pe termen lung privind clima şi energia prevede reducerea emisiilor de CO2 la nivelul stabilit prin Protocolul de la Kyoto. Prin aplicarea programelor stabilite de implementare la scară largă a energiei obţinute din surse neconvenţionale, se obţine o reducere de 4,5-5 milioane tone de bioxid de carbon. 
Factorul care reduce semnificativ dezvoltarea acestui sector este preţul redus al energiei eoliene pe piaţa liberă, comparativ cu costurile ridicate pentru achiziţionarea de tehnologie, şi valoarea compensaţiilor acordate de stat. În perioada 1991-2001, costul mediu de implementarea acestui tip de tehnologie a fost de 1,2 milioane euro/MW. În anul 2001, valoarea a scăzut la 0,9 milioane euro/MW.
FRANŢA 

Baza legală

- Legea 108 / 2000 privind modernizarea şi dezvoltarea serviciilor publice în sectorul energetic;

- Legea 781 / 2005 - politicile energetice.  

Legislaţia franceză prevede un important sprijin financiar din partea statului pentru implementarea noilor tehnologii de producere a energiei neconvenţionale, precum şi sisteme tarifare diferenţiate pentru producătorii de energie din surse regenerabile şi consumatori. Principalele proiecte au la bază producţia de energie din biogaz, biomasă şi vânturi continentale.  
Ţintele stabilite sunt reprezentate de valoarea de 23% pentru consumul de energie neconvenţională, până în anul 2020 şi 21%, până în anul 2010, potrivit Directivei 2001 / 77 / EC.  

Un procent important din producţia actuală este reprezentat de producţia de energie cu ajutorul microhidrocentralelor, forţa vântului, biomasa sau energia geotermală reprezentând un procent nesemnificativ. 

Intrată în vigoare după 2 ani de dezbateri, Legea privind politicile energetice descrie obiectivele statului francez în acest domeniu pentru următorii 30 de ani:
- asigurarea independenţei energetice şi garantarea securităţii sectorului energetic;

- asigurarea competitivităţii pe piaţa liberă a energiei;

- asigurarea sănătăţii populaţiei şi protejarea mediului, în corelaţie cu măsurile luate împotriva gazelor cu efect de seră;

- garantarea coeziunii sociale şi teritoriale, prin asigurarea accesului liber la energie.

Pentru îndeplinirea acestor obiective se urmăreşte îndeplinirea următoarelor  măsuri:
- gestionarea cererii interne de energie;

- diversificarea surselor de energie;

- dezvoltarea de noi tehnologii;

- asigurarea reţelelor de transport şi stocare.

În paralel, se urmăresc îndeplinirea următoarelor sarcini:

- sprijinirea acţiunilor comunităţii internaţionale pentru reducerea gazelor cu efect de seră la  jumătate din valoarea actuală până în anul 2050. Franţa este o ţară puternic industrializată care trebuie să-şi reducă de 4-5 ori nivelul actual de emisii. 

- reducerea metodelor actuale de producere a energiei convenţionale cu 2% până în anul 2015 şi cu 2,5% până în anul 2030; 

- atingerea parametrilor stabiliţi pentru producerea de energie neconvenţională, în conformitate cu cerinţele europene;

- intrarea în funcţiune a celor 3 programe pentru dezvoltarea producerii de energie din surse neconvenţionale şi de eficientizare a sistemului energetic:



a) „Energie pentru dezvoltare”: extinderea accesului la servicii energetice pentru naţiunile în curs de dezvoltare;



b) “Southern Face”: pentru a încuraja instalarea a 200.000 de celule solare de încălzire şi 50.000 de acoperişuri solare în fiecare an, începând cu 2010;


c) „Energia Pământului”: reducerea pe plan intern a importului de petrol cu cel puţin 10 milioane de tone în anul 2010 şi înlocuirea acestei surse de energie cu biomasă.

-   continuarea programului de construire de noi centrale nuclearo-electrice;
- implementarea strategiei de cercetare-dezvoltare pentru programele şi tehnologia sectorului energetic, care trebuie revizuită la fiecare 5 ani;

-  continuarea programului „certificatul alb” pentru a încuraja atingerea eficienţei energetice la nivelul întreprinderilor din sectorul energetic. În conformitate cu un astfel de sistem, participanţii trebuie să identifice potenţialul de eficienţă în cadrul lanţului de aprovizionare cu energie;

-  sprijinire programelor regionale şi municipale de gestionare a energiei;

-  crearea sistemului de garanţie de origine pentru energia produsă din surse regenerabile
;

- crearea Înaltului Consiliu pentru Energie, care să aibă ca atribuţii managementul sectorului energetic, de la atribuirea de certificate la aprobarea cantităţilor de materie primă necesare pentru producerea de energie;

-  transpunerea în legislaţia naţională a tuturor Directivelor UE în domeniu, de exemplu, Directiva 2002 / 91 / CE privind eficienţa clădirilor. Această directivă impune un standard de eficienţă energetică a clădirii, întocmirea unui certificat energetic al acesteia, instalarea unor sisteme centrale de căldură, de cel puţin 20 de KW şi de aer-condiţionat, de cel puţin 12 KW, în funcţie de dimensiunea clădirii;

- sprijinul statului pentru persoana care îşi echipează locuinţa cu un sistem de producere de energie neconvenţională se traduce în următoarele măsuri:

a) reducerea cu 50% a impozitului datorat de persoana respectivă, pe o perioadă de 3 ani;

b) reducerea TVA la valoarea de 5,5% pentru instalaţia achiziţionată; 
c) subvenţionarea cu până la 40% a persoanelor care aplică la programele regionale de obţinere a energiei din biomasă;

d) reducerea TVA pentru achiziţionarea de tehnologie pentru obţinerea energiei din biocombustibili. Măsura a fost introdusă în anul 1998 şi va fi aplicată pe o perioadă de 20 de ani.     

Sistemul diferenţiat de tarifare a energiei este stabilit de Legea 781 / 2005, fiind indexat anual cu rata inflaţiei.
	Tehnologie RES-E
	Perioada
(ani)
	Tarife 
(euro / MWh)   



	hidro
biogaz

vânturi continentale

vânturi maritime

energie solară

energie geotermală

biomasă

deşeuri solide

combinaţie între energia termică şi electrică


	20
15

15

20

20

15

15

15

15
	60,7 €/MWh + 5 - 25 €/MWh pentru instalaţii mici + până la 16.8 €/MWh subvenţie pentru producţia regulată în anotimpul rece;
75 - 90€/MWh + până la 30 €/MWh pentru eficienţă energetică + 20€/MWh pentru producerea de metan;
82€/MWh pentru primii 10 ani şi 28 - 82 €/MWh pentru următorii 5 ani;
130€/MWh pentru primii 10 ani şi 30- 130 €/MWh pentru următorii 10 ani;
- Franţa metropolitană: 300€/MWh + 250 €/MWh sistemul integrat

- Franţa insulară: 400 €/MWh + 150€/MWh sistemul integrat;
- Franţa metropolitană: 120 €/MWh + până la 30€/MWh pentru eficienţa energetică

- Franţa insulară: 100€ + până la 3 €/MWh pentru eficienţa energetică;

49 €/MWh + până la 12 €/MWh pentru eficienţa energetică; 
45-50 €/MWh + până la 3 €/MWh pentru eficienţa energetică; 

61 - 91.5 €/MWh


GERMANIA

Baza legală

- Legea privind sursele de energie neconvenţională (2004)

Politicile energetice prevăd măsuri de stimulare a producţiei de energie electrică, termică şi biocombustibili. Cel mai important act normativ în domeniu este Legea privind sursele de energie neconvenţională
, care stabileşte normele de producţie şi comercializare a energiei termice obţinută din surse regenerabile, precum şi scutirea de taxe pentru sectorul de producţie a biocombustibililor. Ultima modificare a tarifelor pentru energie a avut loc în anul 2004, când au fost micşorate tarifele pentru energia eoliană şi pentru energia obţinută în hidrocentrale, dacă producătorii au în vedere măsuri de retehnologizare a echipamentelor energetice, dar au fost mărite tarifele pentru energia obţinută din biomasă şi din surse geotermale.  De asemenea, din anul 2006 au fost micşorate şi subvenţiile acordate producătorilor de energie neconvenţională, de la 50% la 20% din valoarea investiţiilor.  

Directiva UE prevede pentru Germania atingerea unui nivel de consum de energie RES-E de 18% din totalul de energie consumată, în anul 2020.
În ultimul deceniu, producţia de energie solară a cunoscut o dezvoltare deosebită, bugetul alocat crescând, de exemplu, de la 39 milioane euro în anul 2006, la 213 milioane euro în anul 2007. De asemenea, dezvoltarea tehnologică a permis accelerarea semnificativă a industriei energetice neconvenţionale, în domeniul biomasei şi biogazului.   

Principiile de bază ale industriei energetice având la bază surse regenerabile sunt următoarele:
- acordarea unei subvenţii fixe pentru producătorul care deschide o nouă linie de producţie, introducând o nouă tehnologie;

- scăderea treptată a subvenţiilor pentru introducerea de noi tehnologii;

- neindexarea subvenţiilor cu rata inflaţiei;
- durata plăţilor este de 20 de ani, la care se adaugă anul în care se realizează investiţia;

- scăderea subvenţiilor se realizează în două etape: 


a) prima etapă - „subvenţia mare”, care are aceeaşi valoare pentru o perioadă de 5 ani, în cazul în care sunt introduse noi tehnologii de obţinere a energiei electrice cu ajutorul puterii vânturilor continentale şi de 12 ani, în cazul în care sunt introduse noi tehnologii de obţinere a energiei electrice cu ajutorul vânturilor maritime;

Durata primei etape se stabileşte în funcţie de raportul dintre randamentul instalaţiei noi de obţinere a energiei şi randamentul de referinţă stabilit de lege.


b) a doua etapă - „subvenţia redusă”, care se acordă pentru o perioadă de 15 ani;

 - „regula 60%” - după august 2005, instalaţiile noi care au un randament  mai mic de 60%, faţă de nivelul de referinţă nu primeşte subvenţii;

- „regula retehnologizării” - dacă turbinele instalate înainte de 31 decembrie 1995 sunt înlocuite cu noi turbine, care să aibă cel puţin o  capacitate de producţie de 3 ori mai mare, durata etapei I de plată a subvenţiei este prelungită cu 33 de luni; 
- „obligaţia de a livra imediat energie”, în termen de 15 minute de la conectarea în sistemul energetic a noilor echipamente, costurile de echilibrare de putere fiind suportate în mod egal de toţi consumatorii de energie electrică.  

Subvenţia acordată pentru echipamente energetice noi de obţinere a curentului electric cu ajutorul puterii vânturilor continentale (€cent/kWh)

	Anul


	Prima etapă
	A doua etapă

	2000
2001

2002

2003

2004 (înainte de adoptarea legii)

2004 (după de adoptarea legii)

2005

2006

2007

2008

2009

2010


	9,1
9,1

9

8,9

8,8

8,7

8,53

8,36

8,19

8,03

7,87

7,71
	6,19
6,19

6,1

6

5,9

5,5

5,39

5,28

5,17

5,07

4,97

4,87


Plata energiei electrice nu este diferenţiată între consumatorii industriali şi cei casnici, cu excepţia câtorva companii mari consumatoare de electricitate, care au un sistem de tarifare special.
Potrivit legii, taxele plătite de producătorii de electricitate sunt următoarele:

- 9,68 €cent/kWh, pentru energia produsă în hidrocentrale cu capacitatea de până la 5MW;

- 6,65 €cent/kWh, pentru energia produsă în hidrocentrale cu capacitate mai mare de 5MW;

- 7.67 €cent/kWh, pentru energia produsă în instalaţii de până la 5 MW din surse precum gaze de haldă, gaze din instalaţiile de epurare a apelor uzate şi  
gaze de mină;

- 6,65 €cent/kWh, pentru energia produsă în instalaţii cu capacitate mai mare de 5 MW din surse precum gaze de haldă, gaze din instalaţiile de epurare a apelor uzate şi  gaze de mină;


- 11,5 €cent/kWh, pentru energia produsă în instalaţii de biomasă cu capacitate de până la 150KW;


- 9,9 €cent/kWh, pentru energia produsă în instalaţii de biomasă cu capacitate de până la 500KW;


- 8,9 €cent/kWh, pentru energia produsă în instalaţii de biomasă cu capacitate de până la 5 MW;

- 8,4 €cent/kWh, pentru energia produsă în instalaţii de biomasă cu capacitate mai mare de 5 MW;


- 15 €cent/kWh, pentru electricitatea produsă din surse geotermale, cu o capacitate de până la 5 MW;


- 14 €cent/kWh, pentru electricitatea produsă din surse geotermale, cu o capacitate de până la 10 MW;

- 8,95 €cent/kWh, pentru electricitatea produsă din surse geotermale, cu o capacitate de până la 20 MW;

- 7,16 €cent/kWh, pentru electricitatea produsă din surse geotermale, cu o capacitate mai mare de 20 MW;

- 57,4 €cent/kWh, pentru electricitatea produsă din energie solară, cu o capacitate de până la 30 KW;


- 54,6 €cent/kWh, pentru electricitatea produsă din energie solară, cu o capacitate mai mare de 30 KW;


- 54 €cent/kWh, pentru electricitatea produsă din energie solară, cu o capacitate mai mare de 100 KW.
GRECIA

Baza legală

- Legea nr. 2244 / 1994 privind energia obţinută din surse regenerabile;
- Legea nr. 2773 / 1999 privind liberalizarea pieţii de energie;
- Legea nr. 3423 / 2005 privind utilizarea biocombustibililor;
- Legea nr. 3468 / 2006 privind obţinerea energiei electrice prin utilizarea surselor de energie reciclabilă şi înalta eficienţă a energiei electrice şi termice cogenerate.

Dezvoltarea producţiei de energie electrică din surse regenerabile a cunoscut o dezvoltare importantă în ultima perioadă de timp, în special datorită implementării de tehnologie pentru captarea radiaţiilor solare. 

Principala măsură economică a vizat acordarea unor deduceri din impozitul utilizatorului de energie electrică produsă din energie eoliană.
Legea 2244 / 94 privind energia obţinută din surse regenerabile
 a prevăzut cadrul investiţiilor private în producţia de energie electrică şi a introdus un sistem de tarifare stimulativ pentru producătorii şi consumatorii de energie electrică şi termică. Pe lângă aceste norme, sunt acordate o serie de subvenţii, de până la 40% din valoarea investiţiei. Din anul 2006, sistemul de tarifare a fost uniformizat, în funcţie de tehnologia de obţinere a energiei, cele mai mari tarife fiind cele pentru energia electrică obţinută din energie solară şi cu ajutorul vântului.
Directiva 2001 / 77 / EC privind obţinerea energiei electrice din surse regenerabile fixează un nivel de consum de 18% pentru energia obţinută din surse regenerabile din totalul cantităţii de energie electrică consumată, în anul 2010. Acest nivel corespunde unei producţii de 2800-3000 MW de energie neconvenţională.


La stabilirea acestei ţinte s-a avut în vedere potenţialul ţării, precum şi interesul companiilor internaţionale de profil în domeniul investiţiilor energetice. O caracteristică esenţială a dezvoltării industriei energetice neconvenţionale este aceea că, pe parcursul a trei ani, din totalul proiectelor care însumau 13.000 MWh, depuse la Agenţia Naţională de Reglementare pentru obţinerea licenţelor necesare, 87% au devenit operaţionale.

Principalele obiective prevăzute de Legea nr. 2773 / 1999 privind liberalizarea pieţii de energie sunt următoarele:

- operatorul de transmitere a energiei prin sistemul naţional (TSO) este obligat să conecteze la reţea un producător de energie neconvenţională, dacă producţia sa este mai mică de 50 MWh sau de 10 MWh pentru microhidrocentrale;

- TSO este obligat să încheie un contract pe o perioadă de 10 ani cu producătorul de energie neconvenţională;

- producţia de energie a unui operator independent sau surplusul de energie produs este vândut TSO în condiţii predeterminate – preţ de recumpărare a energiei de către operator, la care se adaugă cu procent fix din preţul energiei vândute, dacă este cazul; 

- fiecare producător de energie trebuie să achite o taxă anuală, stabilită de Ministerul de Finanţe, egală cu 2% din valoarea energiei vândute. Această taxă este colectată de TSO şi virată în contul Agenţiei Naţionale de Reglementare, fiind folosită la finanţarea altor proiecte energetice; 

- producătorul de energie trebuie să obţină o licenţă de producere a electricităţii, prima din operaţiunea de licenţiere necesară (licenţe de prestare, de utilizare a terenului, de mediu, pentru instalaţii, de operare etc). Operaţiunea de licenţiere completă trebuie încheiată în maximum 90 de zile; 

Potrivit prevederilor Legii nr. 3468 / 2006
, Ministerul Dezvoltării acordă licenţele producătorilor de energie neconvenţională, cu respectarea următoarelor criterii:
- apărarea securităţii naţionale;

- protecţia sănătăţii şi siguranţa populaţiei;
- siguranţa celorlalte facilităţi şi echipamente din ţară;

- asigurarea eficienţei energetice;

- verificarea gradului de interes al proiectului;

- asigurarea capacităţii energetice pentru stabilirea gradului de utilizare a terenului;

- abilităţile aplicantului de implementare a proiectului;

- asigurarea securităţii de exploatare şi protecţia consumatorilor;

- protecţia mediului.

Sistemul diferenţiat de tarifare a energiei (€/MWh) este stabilit de Legea 2244 / 1994 şi se aplică pentru o perioadă de 12 ani, cu posibilitate de extindere la 20 de ani:
	Tehnologie RES-E
	Centrale continentale
	Centrale autonome care funcţionează pe insule   



	vânturi maritime

vânturi continentale
microhidrocentrale < 20MWh
celule fotovoltaice ≤100 kWh

celule fotovoltaice >100 kWh

energie solară ≤ 5 MWh
energie solară > 5 MWh
energie geotermală
biogaz şi biomasă
alte tipuri
	73
90

73

450

400

250
230

73

73

73

	84,6
90

84,6

500

450

270

250

84,6

84,6

84,6


Alte măsuri de sprijinire a investiţiilor în domeniul energiei neconvenţionale:
- Legea nr. 3299 / 2004 privind dezvoltarea prevede sprijinirea proiectelor de producere a energiei din surse neconvenţionale, prin acordarea unor subvenţii de până la 40% din valoarea proiectului, precum şi reducerea completă a taxelor şi impozitelor pe o perioadă de 10 ani;
- Legea nr. 3296 / 2004 privind taxele pe venit societăţilor, taxele de audit şi alte prevederi prevede reducerea a 20% a taxelor pe venit pentru societăţile care implementează sisteme energetice alternative în sectoarele rezidenţiale sau terţiare ale Greciei.
IRLANDA
Baza legală

- Legea privind tarifele pentru energia electrică obţinută din surse regenerabile (REFIT), 2006
Directiva 2001 / 77 / EC privind obţinerea energiei electrice din surse regenerabile fixează un nivel de consum de 16% pentru energia obţinută din surse regenerabile, în anul 2010.
Potrivit legii, fiecare aplicant admis în programul REFIT primeşte o scrisoare de ofertă. Această scrisoare va confirma licenţa care poate fi obţinută de aplicant şi-i conferă posibilitatea primirii compensaţiilor legale pentru o perioadă de 15 ani. 

Compensaţiile de referinţă sunt fixate pentru fiecare categorie de energie
:

- 5,7 €cent/kWh - pentru energia obţinută cu ajutorul puterii vânturilor de categorie mare;
- 5,9 €cent/kWh - pentru energia obţinută cu ajutorul puterii vânturilor de categorie mică;

- 7,2 €cent/kWh - pentru energia obţinută din hidrocentrale;

- 7 €cent/kWh - pentru energia obţinută din biomasă - deşeuri de gaze;

- 7 €cent/kWh - pentru energia obţinută din alte tipuri de biomasă.
Din ianuarie 2008, Ministerul energiei, comunicaţiilor şi resurselor naturale a iniţiat un program de cercetare şi dezvoltare a energiei obţinută din ocean (valuri şi maree), valabil pentru o perioadă de 3 ani şi care dispune de o finanţare de 26 milioane de euro.

De asemenea, acelaşi minister administrează fondurile „Casei verzi”, prin care se acordă o serie de subvenţii persoanelor care achiziţionează tehnologie pentru obţinerea energiei neconvenţionale:
- panouri solare şi încălzitoare apă - subvenţie 300 euro/m2 de instalaţie; 
- pompe de căldură, colector orizontal - subvenţie max 4.300 euro;

- pompe de căldură, colector vertical - subvenţie max 6.500 euro;

- pompe de căldură, sursă de apă - subvenţie max 4.300 euro;
- pompe de căldură, sursă de aer - subvenţie max 4.000 euro;
- sobe cu peleţi - subvenţie max 1.100 euro;

- sobe cu peleţi cu boiler integrat - subvenţie max 1.800 euro;

- boilere cu peleţi - subvenţie max 4.200 euro;

Nivelul subvenţiei este de 30% din valoarea proiectului.
Alte măsuri introduse în anul 2006 pentru sprijinirea sectorului energiei neconvenţionale sunt:
- scutirea de plata accizelor pentru societăţile care importă, comercializează sau produc biocombustibili, pentru o perioadă de 5 ani. Programul de subvenţii al statului este în valoare de 200 de milioane de euro;

- acordarea de compensaţii pentru persoanele fizice care introduc pentru uz personal tehnologie RES-E ;
- acordarea de subvenţii pentru sectoarele de servicii publice, comerciale şi industriale de profil. 

ITALIA

Baza legală

- Decretul nr. 387 / 2003 privind implementarea Directivei 2001 / 77 / EC
;
- Legea nr. 244 / 2007.
Politica energetică privind energia neconvenţională este o parte integrantă a politicilor de reducere a gazelor cu efect de seră. Obiectivele politicii energetice prevăd o creştere cu 0,75%/an a producţiei de energie electrică obţinută din surse regenerabile în perioada 2007 - 2012. 
Potrivit prevederilor Directivei 2001 / 77 / EC, ţinta Italiei este de 17% pentru consumul de energie electrică obţinută din surse regenerabile din totalul consumului de energie electrică, în anul 2020.
Prin Legea bugetului de stat pe anul 2008 (Legea nr. 244 / 2007) au fost introduse o serie de prevederi pentru micii producători de energie din surse regenerabile. Principala modificare a fost aceea că un certificat verde se va acorda pe o perioadă de 15 ani.
Valoarea de cumpărare a certificatului verde, în anul 2007, a fost de 130 euro/MWh. Acesta este acordat de Autoritatea naţională pentru energie şi gaz, structura de reglementare din Italia, şi se acordă în cadrul şedinţelor de vânzare organizate de Gestore Mercato Electrico - Bursa pentru energie. Sursele eligibile sunt apa, inclusiv cea geotermală, energia geotermală, vântul, biomasa, marea, deşeurile şi celulele fotovoltaice. 
Iniţial, aceste certificate au fost acordate societăţilor care produceau o cantitate de energie electrică mai mare de 50 MWh/an. 
În prezent, de la 1 ianuarie 2008, certificatele verzi se acordă pe o perioadă de 15 ani pentru fiecare centrală electrică şi producător, începând cu o producţie de energie de 1 MWh/an. În cazul certificatelor acordate pentru centralele pe bază de biomasă, acestea sunt subvenţionate în proporţie de 100% din valoarea energiei produsă, pentru primii 8 ani de producţie şi în proporţie de 60%, pentru următorii 4 ani.    
Potrivit legii, micii producători de energie pot opta între subvenţionarea valorii certificatului verde sau includerea pe lista societăţilor care beneficiază de tarife stimulative pentru producţia de energie, tot pe o perioadă de 15 ani.
Pe lângă măsurile luate la nivel naţional, de importanţă deosebită sunt şi măsurile luate la nivel regional şi local. Într-o serie de provincii şi municipalităţi sunt acordate facilităţi care ajung la 50% din valoarea investiţiei micului producător, pe principiul primul venit, primul servit.

Pe lângă aceste măsuri se adaugă şi cele pentru creşterea numărului de centrale pentru producerea căldurii, producătorii obţinând un certificat alb, de eficienţă energetică, în momentul în care servesc un număr de cel puţin 100.000 de utilizatori.

De asemenea, societăţile de construcţie primesc o deducere fiscală de 55% dacă în urma construirii sau reabilitării unui imobil acesta este echipat cu tehnologie de producere a căldurii/energiei electrice (centrale de condensare, colectoare solare, sisteme de distribuţie a căldurii etc.).  Suma maximă dedusă este de 100.000 euro pentru un imobil, în cazul în care reabilitarea termică este de minimum 20%..

Nivelul subvenţiilor şi tarifele stimulative pentru energia electrică, cu excepţia energiei produsă în centrale cu ajutorul celulelor fotovoltaice sunt următoarele:

	Tehnologie RES-E
	Centrale cu capacitatea instalată > 1 MWh
Coeficientul de subvenţie al certificatului verde


	Opţional pentru centrale cu capacitatea instalată < 1 MWh
Tarif stimulativ €/MWh

	-  vânturi maritime

-  vânturi continentale

-  energie geotermală
-  energia valurilor

-  hidrocentrale

- deşeuri biodegradabile, biomasă

- biomasă şi biogaz din agricultură
- biomasă şi biogaz din agricultură utilizate pentru cogenerare şi obţinere de energie termică

- alte tipuri de biogaz (ape reziduale)


	1
1,1

0,9

0,8

1

1,1

1,8

1,8

0,8
	220
-

200

340

220

220

300

- 

180




Tot prin Decretul nr. 387 / 2003 a fost introdusă şi prevederea privind necesitatea obţinerii certificatului de origine pentru energia electrică neconvenţională produsă.
LETONIA
Baza legală

- Strategia privind obţinerea de energie din surse regenerabile pentru perioada 2006 - 2013;

- Programul Naţional de Energie (1997); 

- Legea energiei (1998); 

- Politica de energie în sectorul electricitate (2001)
; 

- Legea privind piaţa de electricitate (2005);
- Reglementarea sectorului electricitate obţinută cu ajutorul RES (2007).

Circa 40% din energia electrică consumată în Letonia este produsă de hidrocentralele amplasate în bazinul râului Daugava. Ţara are un potenţial deosebit în ceea ce priveşte energia eoliană şi biomasa, această sursă fiind utilizată în special pentru obţinerea de energie termică. 
Strategia adoptată de Guvern în anul 2006
 are următoarele obiective:

- creşterea cantităţii de energie obţinută din surse regenerabile;
- asigurarea securităţii obiectivelor energetice;
- implementarea de măsuri pentru reducerea gazelor cu efect de seră;

- creşterea eficienţei energetice;

- construirea de centre-pilot pentru cercetarea noilor tehnologii RES-E;
- atingerea unei ţinte de 49,3% pentru consumul de energie neconvenţională, în anul 2010.

Suma alocată pentru sprijinirea acestui sector este de 180 milioane de euro.
Adoptată în iulie 2007, Reglementarea sectorului electricitate obţinută cu ajutorul RES stabileşte principalele surse regenerabile: vântul, biomasa, microhidrocentralele şi biogazul. De asemenea, prin acest act normativ a fost implementat şi sistemul de tarifare stimulativ pentru producători şi consumatori. 
La stabilirea preţului s-a avut în vedere doi factori:
-   preţul de referinţă la gazele naturale;

- capacitatea instalată a centralelor de obţinere a electricităţii din surse regenerabile (5000 de ore/an pentru microhidrocentrale, 3000 de ore/an pentru energia eoliană, 7000 de ore/an pentru biomasă şi biogaz).

Tarifele sunt valabile o perioadă de 10 ani de la data începerii exploatării, o reducere a acestor tarife fiind aplicabilă după alţi 10 ani pentru instalaţiile care utilizează biomasă, forţa vântului şi biogaz.

Tarifele stimulative pentru energia electrică sunt următoarele:
	Tehnologie 
RES-E
	Capacitate instalată 


	Perioada
fixă
	Tarif fix în anul 2007
€/MWh
	Tarif stimulativ după 2007 €/MWh



	-  vânt

-  biomasă
-  biogaz
-  hidrocentrale


	< 0,25 MWh
< 4 MWh

fără limită

< 5 MWh


	10 ani
	126 - 130
130 - 167

130 - 167

110 - 141
	93 - 96
98 - 126
98 - 126
-


LITUANIA
Baza legală

- Strategia Naţională a Energiei, revizuită în anul 2007;
- Legea energiei (2002);

- Legea electricităţii (2002);

- Rezoluţia privind promovarea cumpărării de electricitate produsă din surse regenerabile (2004).
Strategia Naţională a Energiei
, adoptată de Parlament în anul 2007, stabileşte un set de principii privind dezvoltarea sectorului energetic:
- dezvoltarea capacităţilor energetice: hidrocentrale, rafinării de petrol, teminale dotate pentru activitatea de export/import a produselor petroliere, echipament pentru rafinarea ţiţeiului, reţeaua de gaz natural şi centrale de încălzire;

- balanţa energetică este dominată de gaze, petrol şi energie nucleară;

- posibilitatea dezvoltării surselor alternative trebuie să conducă la scăderea preţului pentru energie şi căldură, precum şi la scăderea poluării mediului;

- integrarea pe piaţa energetică liberă a Uniunii Europene, restructurarea sectorului energetic şi eficientizarea lui;

- reducerea consumului de energie;

- interconectarea prin sistemul energetic al Poloniei cu piaţa vest-europeană;

- dezvoltarea utilizării de surse regenerabile şi indigene pentru obţinerea de energie electrică şi termică;

- construirea unei noi centrale nucleare în perioada 2015 - 2017;

- reducerea dependenţei de gazele naturale din Rusia;
- atingerea unui nivel de consum de 20% energie neconvenţională, din totalul consumului de energie, până în anul 2025. 

Rezoluţia privind promovarea cumpărării de electricitate produsă din surse regenerabile stabileşte procedura de obţinere a energiei electrice din biomasă, hidrocentrale, energie eoliană şi solară, cu o capacitate de până la 10 MWh.  

Operatorii de piaţă iau în calcul cantitatea de energie produsă în anul curent şi noile centrale aflate în stadiu de construcţie sau planificate să se construiască. Aceştia prezintă un raport Guvernului prezentând situaţia curentă şi necesarul de energie pentru fiecare tip de sursă regenerabilă. Cotele se stabilesc în raport cu capacitatea instalată a fiecărei centrale, în funcţie de sursa utilizată.
Procedura de autorizare a producătorilor care construiesc centrale cu o capacitate de până la 250 KWh se realizează potrivit legii. Comisia de autorizare este compusă din reprezentanţi ai Ministerului Economiei, Comisiei de control a preţurilor şi Inspectoratului de stat pentru energie. 

Orice autorizaţie este valabilă o perioadă de 24 de luni, după care se realizează altă procedură de acreditare.
Tarifele pentru energia electrică sunt următoarele:
	Tehnologie 

RES-E
	Perioada 


	Tarife din anul 2002 până în prezent
(€/MWh)



	-  hidrocentrale

-  vânt

- biomasă, centrale funcţionale înainte de 1 ianuarie 2008
- biomasă, centrale funcţionale înainte de 1 ianuarie 2008


	10 ani
	57,9
63,7

63,7

69,5




LUXEMBURG

Baza legală

- Legea-cadru a energiei (1993), amendată în anul 2005.
Consumul de energie neconvenţională a reprezentat la nivelul anului 2005, 3,2% din producţia totală de energie, estimându-se pentru anul 2020 un nivel de 11%, potrivit Directivei 2001 / 77 / EC privind obţinerea energiei electrice din surse regenerabile.

Compania naţională de energie „Cegedel” a început să vândă energie verde în anul 2004, dar potenţialul ţării este limitat. În anul 2007, producţia de electricitate din biogaz a fost de 36,6 GWh, din deşeuri reciclabile de 24,3 GWh, din energia eoliană s-au produs 64 GWh, iar cu ajutorul microhidrocentralelor s-au produs 111,3 GWh.
Legea-cadru adoptată în anul 1993 şi amendată în anul 2005
 stabileşte tarife preferenţiale pentru energia RES şi acordarea de subvenţii pentru companiile care investesc în tehnologie: captarea energiei solare, forţa vânturilor, biomasă şi energie geotermală.   

Tarifele diferenţiate sunt următoarele:

	Tehnologie 
RES-E

	Perioada 


	Tarife aplicate din octombrie 2005 
(€/MWh)



	-  hidrocentrale

-  vântul
-  biomasă
- biogaz

- celule fotovoltaice

	10 ani

10 ani

10 ani

10 ani

20 ani
	▪ capacitate < 501 kW                  77,6

▪ capacitate 500 kW -10MW      max 77,6

- tariful scade cu creşterea capacităţii

▪ capacitate < 501 kW                  77,6

▪ capacitate 500 kW -10MW      max 77,6

- tariful scade cu creşterea capacităţii

▪ capacitate < 501 kW                  102,6

▪ capacitate 500 kW -10MW     max 102,6

- tariful scade cu creşterea capacităţii

▪ capacitate < 501 kW                  102,6

▪ capacitate 500 kW - 10MW    max 102,6

- tariful scade cu creşterea capacităţii

▪ fără restricţie de capacitate      

municipalităţi                                      280 

celelalte localităţi                                560




Din ianuarie 2008 a fost introdusă o primă de calorie. Valoarea acesteia diferă în funcţie de tehnologie - biomasă solidă, biogaz, deşeuri de lemn, în medie producătorul primind 30 de euro/MWh.   


De asemenea, tot din ianuarie 2008, persoanele fizice primesc subvenţii pentru introducerea de tehnologie RES, egală cu 40% din valoarea investiţiei pentru energia solară, 25-30% pentru boilere de biomasă, 50% pentru energia geotermală şi 25% pentru pompele de căldură pentru energia geotermală.
MALTA
Baza legală

- Legea nr. 164 / 2003 privind energia;

- Legea nr. 186 / 2004 privind promovarea producerii de electricitate din surse reciclabile
;


Malta este dependentă în proporţie de 100% de importul de resurse, în special petrol. La nivelul ţării, energia electrică este produsă în două centrale, care au o capacitate instalată de 582 MWh. 

  
Potrivit Directivei 2001 / 77 / EC privind obţinerea energiei electrice din surse regenerabile, Malta are drept ţintă valoarea unui consum de energie neconvenţională de10%, din totalul energiei produsă, în anul 2020, iar la nivelul anului 2010 de 5%.

Principalele măsuri de sprijinire a proiectelor RES sunt următoarele:

- pentru introducerea în locuinţe a elementelor fotovoltaice cu puteri cuprinse între 1 - 3,7 KWh se acordă o subvenţie de maxim 20% din valoarea sistemului de încălzire, dar nu mai mult de 1000 de euro; 
- pentru introducerea în locuinţe a bateriilor solare se acordă o subvenţie de maxim 25% din valoarea sistemului de încălzire, dar nu mai mult de 200 de euro; 

- pentru producerea de energie electrică pentru uz casnic, cu ajutorul microhidrocentralelor, se acordă o subvenţie de maxim 25% din valoarea instalaţiei, dar nu mai mult de 200 euro. 
MAREA BRITANIE

Baza legală


- Renewables Obligation (2002);


- Legea energiei (2008);

- Evaluarea strategică de mediu (2007);

- Cartea albă a energiei (2007).

În Marea Britanie funcţionează acelaşi sistem al certificatelor verzi pentru producătorii de energie RES.

Directiva UE a fixat o ţintă de consum de 10% energie RES-E în anul 2010, respectiv 15% în anul 2020.

Politica britanică în domeniu „Renewables Obligation”
, care a intrat în vigoare în anul 2002, asigură sprijinirea sectorului energetic neconvenţional. 


Principalele obiective sunt următoarele:


- implementarea unor tehnologii mai ieftine, care să asigure investiţii constante şi un cost corespunzător pentru consumatori;


- protejarea proiectelor şi investiţiilor realizate până în prezent;


- revizuirea periodică a acestui document pentru a se elimina finanţarea continuă a unor proiecte şi acordarea de subvenţii prea mari pentru o serie de tehnologii care evoluează de la an la an.  

Legea energiei
 a revizuit cadrul legislativ existent, aducând în prim-plan o serie de obiective:


-   introducerea de noi tehnologii pentru obţinerea de energie curată;


-   asigurarea cerinţelor de securitate a infrastructurii energetice;


- protejarea mediului şi implementarea unui sistem de taxe conform schimbărilor produse pe piaţa energiei. 

Astfel, se au în vedere o serie de acţiuni, printre care:

-  protejarea infrastructurii de captare, transport şi stocare a gazelor naturale. Se urmăreşte consolidarea cadrului de reglementare în domeniu, avându-se în vedere investiţiile sectorului privat şi previziunile legate de creşterea necesarului de gaze naturale cu 80% până în anul 2020;

- crearea unui cadru legislativ pentru sprijinirea proiectelor de captare a emisiilor de carbon, precum şi reducerea acestui nivel cu 90% în cazul emisiilor centralelor care funcţionează pe bază de combustibili fosili;  

-  dezvoltarea rapidă a producerii de energie neconvenţională; 

- dezafectarea surselor de energie regenerabilă din largul mării, care funcţionează cu instalaţii de petrol şi gaz;

-  îmbunătăţirea regimului de acordare a licenţelor, ca răspuns la schimbările din mediul comercial şi pentru a permite BERR să îşi îndeplinească mai eficient funcţiile sale de reglementare în domeniu;

- asigurarea măsurilor de decontaminare a centralelor nucleare şi a deşeurilor acestora.


Certificatul verde se acordă pentru fiecare MWh de energie neconvenţională produs. Valoarea lui (1 ROC) este diferită în funcţie de tehnologia folosită şi de nivelul de dezvoltare a acesteia:


- 0,25 ROC pentru energia obţinută din gaze de depozit;


- 0,5 ROC pentru energia obţinută din biomasă;


- 1 ROC pentru energia eoliană, hidrocentrale şi energia obţinută din culturi energetice;


- 2 ROC pentru tehnologii mai scumpe, care privesc energia valurilor şi mareelor (<1GW), tehnologia de conversia avansată a biomasei, celulele fotovoltaice, energia geotermală, precum şi toate tehnologiile de microgenerare (<50kW).


În ianuarie 2008 au fost cumpărate 65.000 de certificate, cu un preţ mediu de 49,95 lire sterline.  


Din ianuarie 2002, producerea de energie neconvenţională a fost eliminată de la plata taxei pe electricitate, care este  stabilită de Climate Change Levy (taxa pe energie pentru consumatorii industriali), introdusă în Legea finanţelor publice (2000), care are valoarea de 4,3 £/MWh.


Din noiembrie 2007, potrivit prevederilor Evaluării strategice de mediu, se acordă subvenţii pentru implementarea noilor tehnologii de obţinere a energiei electrice cu ajutorul forţei valurilor şi mareelor, în valoare totală de 50 milioane de lire sterline.  


De asemenea, Cartea albă a energiei (2007), prevede acordarea de subvenţii de circa 30 milioane lire sterline pentru cercetări în domeniul biomasei utilizate la producerea energiei electrice. 

Se au în vedere implementarea unor proiecte, cum ar fi:

- producerea de boilere pentru biomasă, pentru producerea de energie termică;

- producerea acceleratorului de căldură pe bază de biomasă;

- crearea Centrului de energie pe bază de biomasă;

- finanţarea proiectelor de obţinere a plantelor energetice.
OLANDA

Baza legală

- Legea electricităţii (1998);
- Calitatea centralelor electrice în raport cu mediul înconjurător (2003);
- Proiectul naţional de procedură în domeniul energiei (2008).

Până în anul 2003, Olanda a avut o mare deschidere pentru piaţa energiei neconvenţionale, care a avut drept rezultat un consum mare de energie produs din surse alternative. Politicile de calitate asupra mediului privind centralele energetice a asigurat un sprijin important pentru producători, prin aplicarea unor tarife avantajoase, cât şi pentru persoanele fizice sau juridice care au introdus în exploatare tehnologie RES, prin acordarea de subvenţii.

În august 2006, politica de subvenţie a fost eliminată complet, Ministerul economiei apreciind că sumele acordate în perioada 2003-2006 sunt suficiente pentru atingerea obiectivului stabilit - un consum de 9% de energie neconvenţională, în anul 2010.

Schema de subvenţie a fost următoarea:

- compensarea cheltuielilor producătorilor pentru investiţiile neprofitabile la instalarea de noi tehnologii RES;

- oferirea de garanţii în investiţii pe termen lung pentru producătorii de energie din surse regenerabile;

- stabilirea unor distincţii între tipurile de tehnologie de producere a energiei neconvenţionale;

- folosirea potenţialului ţării pentru producerea energiei electrice din biomasă şi vânt. 

Noul program, „Stimularea energiei regenerabile”, adoptat în 2008, în cadrul Proiectului naţional de procedură în domeniul energiei stabileşte o nouă bază de calcul pentru tarifele diferenţiate de energie. Aceste tarife sunt flexibile şi variază de la an la an, în funcţie de sumele alocate pentru dezvoltarea acestui sector energetic. Măsurile propuse nu sunt încă operaţionale. 
POLONIA
Baza legală

- Legea energiei (1997), amendată în anul 2006;

- Strategia pentru dezvoltarea sectorului energiei regenerabile (2001)
.

Sectorul energetic al Poloniei este dominat încă de industria cărbunelui, cu ajutorul căreia se produce cea mai mare parte a energiei electrice/termice necesară. În anul 2005, consumul de energie neconvenţională a reprezentat circa 2,9% din totalul de energie consumat. Valorile care trebuie atinse sunt următoarele: în anul 2010 - 10,4%, în anul 2020 - 15%, potrivit Directivei UE.
Prin Legea energiei
 a fost introdusă obligativitatea obţinerii certificatului de origine pentru energia neconvenţională produsă. 
Obiectivele stabilite în Strategia de dezvoltare a sectorului energetic neconvenţional sunt de natură politică, solicitând măsuri suplimentare pentru dezvoltarea şi utilizarea surselor de energie regenerabile, aspect considerat crucial în dezvoltarea durabilă a ţării. Se are în vedere punerea în aplicare, până în anul 2010 a soluţiilor ce s-au dovedit de succes în statele membre ale Uniunii Europene. De asemenea, se urmăreşte implementarea unor programe eficiente pentru fiecare tip de energie regenerabilă în parte, având în vedere potenţialul tehnic şi natural al ţării. În prima fază, s-au pus în practică o serie de proiecte pentru utilizarea imensului stoc de biomasă existent.   

Companiile energetice din Polonia au fost obligate prin lege să cumpere o cantitate de energie neconvenţională de pe piaţă, această cantitate crescând în fiecare an  (5,1% în 2007, 7% în 2008, 8,7% în 2009 şi 10,4% în 2010). Nerespectarea acestei cote implică plata unei compensaţii, în locul cumpărării energiei verzi. Valoarea compensaţiei a fost stabilită la 60 euro/MWh în anul 2004, fiind indexată şi recalculată anual. În situaţia în care compania nu aplică nici una dintre aceste măsuri, Autoritatea de Reglementare a Energiei poate impune aplicarea unei amenzi, care este cu 30% mai mare decât valoarea compensaţiei.   
Alte măsuri aplicate sunt următoarele:

- Banca pentru protecţia mediului (BOS) suportă o rată de 0,5% din creditul acordat pentru investiţiile în domeniul energiei neconvenţionale - energie geotermală, microhidrocentrale, boilere pentru biomasă cu o putere mai mică de 5 MWh, producţia de biocombustibili, pompe de căldură, colectoare solare;  

- EcoFund suportă între 10 - 30% din valoarea costurilor proiectului pentru investiţii RES - biomasă, energie geotermală, eoliană şi solară;

- investitorii primesc un sprijin financiar din valoarea proiectului în domeniul modernizării instalaţiilor de căldură.

PORTUGALIA
Baza legală

- Strategia naţională privind energia (2005);

- Planul naţional pentru eficienţă energetică (2008);

- Decretul Lege nr. 33-A / 2005.
Pentru reducerea dependenţei de importul de surse de energie, Guvernul a lansat o serie de proiecte energetice şi de finanţare a producerii de energie din surse regenerabile. Stimulentele pentru producătorii de energie RES-E au constat în subvenţii pentru investiţiile realizate în noi tehnologii şi în tarife stimulative. 

De la adoptarea Protocolului de la Kyoto, prin Decretul-Lege  nr. 7 / 2002, Portugalia şi-a asumat angajamentul de a limita creşterea emisiilor cu 27% în comparaţie cu valorile înregistrate în anul 1990. Rezoluţia Consiliului de Miniştri nr. 63 / 2003 a adoptat o politica energetică clară şi stabilirea unor obiective naţionale pentru fiecare tip de energie regenerabilă. De asemenea, Guvernul a aprobat Programul de acţiune pentru reducerea dependenţei de petrol, prin Rezoluţia Consiliului de Miniştri nr. 171/2004.
Strategia Naţională privind Energia
, adoptată în anul 2005, a stabilit trei măsuri importante pentru atingerea scopului propus:

- promovarea surselor regenerabile;

- creşterea eficienţei energetice;

- stabilirea unei competiţii reale pe piaţa liberă. 
Planul naţional pentru eficienţă energetică a adoptat o serie de obiective, unul dintre acestea fiind atingerea unui consum de energie RES-E de 9,8% din consumul total de energie electrică, până în anul 2015. Acest plan combină elemente ale politicii privind schimbările climatice.

Principalele obiective sunt:

-  liberalizarea pieţii de energie;

- funcţionarea unui singur operator pentru transportul energiei electrice şi a gazului natural, la nivelul întregii ţări - Redes Energéticas Nacionais (REN);

- protejarea mediului, prin reducerea emisiei de gaze cu efect de seră, comisia naţională CECAC având atribuţii de coordonare a acestui program;

- menţinerea competitivităţii economice şi continuarea reformelor structurale în sistemul energetic.

Tarifele stimulative aplicabile în sectorul de energie RES-E sunt garantate pentru o perioadă de 15 ani, fiind stabilite prin Decretul-Lege nr. 33-A/2005, iar subvenţiile acordate pot ajunge la 40% din valoarea proiectului. 

	Tehnologie 

RES-E
	Capacitatea

	Tarife anul 2007 

(€/MWh)



	-  vânt

- celule fotovoltaice
- celule fotovoltaice de microgeneraţie

- energie solară
- hidrocentrale mici
-  biomasă vegetală

- biomasă de origine animală

- biogaz

- alţi biocombustibili

	< 5MW

> 5MW
< 5KW
5KW - 5 MW

> 5MW
< 5KW

> 5KW
< 5MW

 5MW - 10MW 
< 5MW

 5MW - 10MW
< 5MW

> 5MW
< 5MW

> 5MW
< 5MW

> 5MW
< 5MW

> 5MW
	75
74

450
317

310

470

355

273
267

77

75

109

107

104

102

117
115

54 - 76

53 - 74


De asemenea, Guvernul a luat o serie de măsuri pentru reducerea consumului de energie, în special în industrie şi sectorul de transport. Eliberarea certificatului energetic al clădirilor a devenit obligatorie din anul 2007, fiind impuse standarde mai înalte de realizare a construcţiilor, iar taxele pentru autovehicule sunt diferenţiate în funcţie de nivelul de poluare. 

SLOVACIA

Baza legală

- Politica energetică a Slovaciei (2000);

- Programul de reducere a consumului de energie şi de utilizare a RES (2000);

- Legea privind energia nr.70 / 1998, modificările ulterioare (2001);

- Conceptul de energie reciclabilă (2003); 

- Legea privind energia şi de modificare a unor acte (2004).

La sfârşitul anului 2007, consumul de energie regenerabilă reprezenta doar 3,5% din totalul consumului energetic la nivelul ţării, ţinta fiind de 6% pentru anul 2010, respectiv 14% pentru anul 2020.  

Principalele măsuri cuprinse în Programul de reducere a consumului de energie şi de utilizare a RES sunt următoarele:

- asigurarea de măsuri pentru transmiterea şi distribuirea cu prioritate a energiei neconvenţionale, potrivit prevederilor Legii privind energia;

-  asigurarea certificării de origine, (Reglementarea nr. 124 / 2005) fapt ce garantează condiţii favorabile de investiţii şi implementarea unor tehnologii eficiente. Proiectele eligibile privesc construcţia de microhidrocentrale, instalaţii pentru biomasă, pentru colectarea energiei solare, a energiei geotermale şi a vântului;

- eliminarea taxelor pentru producătorii de energie din surse regenerabile, pentru primul an de instalare a tehnologiei şi pentru următorii 5 ani de producţie;

-  aplicarea unui sistem de tarifare stimulativ, din anul 2005. Aceste preţuri sunt stabilite astfel încât să asigure o rată de rentabilitate a investiţiei după 12 ani de utilizare;

- acordarea de subvenţii de până la 100.000 euro pentru implementarea tehnologiilor RES. Subvenţiile acoperă în proporţie de 100% ratele bancare în cazul împrumuturilor, 75% costurile de investiţii şi 25% costurile de exploatare care nu asigură profit. Valoarea sumei diferă în funcţie de regiunea în care este construită centrala respectivă, suma fiind maximă în cazul zonelor rurale, montane.
Sistemul de tarifare stimulativ se prezintă în felul următor:
	Tehnologie 

RES-E
	Tarife anul 2007 

(€/MWh)



	-  vânt

- hidrocentrale mici < 5MW

- energie solară

- energie geotermală
- biogaz
-  biomasă 


	51 - 88
60 - 84
251
110
65 - 79
79 - 129


SLOVENIA
Baza legală


-  Programul naţional de energie (2004);
-  Legea energiei (1999), cu amendamentele ulterioare;

- Decretul privind preţurile şi compensaţiile pentru cumpărarea de energie de la producătorii calificaţi (2004).

Programul naţional de energie
 a stabilit o serie de obiective, printre care:

- creşterea eficienţei energetice în industrie şi servicii cu 10%, până în anul 2010,  raportat la valorile anului 2004;
- creşterea eficienţei energetice a clădirilor de locuit şi birourilor cu 10%, până în anul 2010;

- creşterea eficienţei energetice în activitatea sectorului public cu 10%, până în anul 2010;

- creşterea eficienţei energetice în transporturi cu 10%, până în anul 2010;

- reducerea cu până la 50% a importurilor de energie până în anul 2010, raportat la valorile anului 2004;

- reducerea impactului negativ asupra mediului;
- asigurarea unui consum de energie regenerabilă de 12% din totalul consumului energetic la nivelul ţării, în anul 2010, respectiv 25% în anul 2020.  


Nivelul tarifelor diferenţiate este acelaşi din anul 2004.

	Tehnologie 

RES-E
	Capacitatea


	Tarife aplicabile din anul 2004 până în prezent 

(€/MWh)*
     fix                     premium 


	- hidrocentrale mici

-  biomasă 

- biogaz (deşeuri şi ape reziduale)

- biogaz (deşeuri de origine animală)

-  vânt

- energie geotermală
- energie solară


	< 1MW

1 - 10MW
< 1MW

> 1MW
< 1MW

> 1MW
- 
< 1MW

 > 1MW
-
< 36KW

> 36KW

	 62                           28
 59                           26

 70                           36
 68                           34

 53                             -

 49                             -

121                            -
 61                            27

 59                            25

 59                            25

374                          341

 65                             31

* preţurile nu includ TVA




Potrivit prevederilor Legii energiei, operatorii reţelelor electrice sunt obligaţi să cumpere energie de la producătorii calificaţi, atât cu tarifele fixe, cât şi tarifele stimulative. Cele două părţi trebuie să încheie un contract pe o perioadă de 10 ani, operatorii cumpărând energie la acelaşi preţ pe întreaga durată a anului sau plătind o primă suplimentară unui operator independent sau unui intermediar. Atât preţul plătit pe un an calendaristic, cât şi prima suplimentară sunt stabilite anual de Guvern, fiind stabilite în concordanţă cu date relevante cuprinse în statisticile oficiale privind nivelul de trai, preţul mondial al combustibililor şi preţul mediu anual al energiei pe piaţa liberă.

Cele două modalităţi de plată se aplică pe o perioadă de 5 ani de la semnarea contractului, după care se aplică o reducere de 5% pentru următorii 5 ani şi de 10% pentru următorii ani. Aceste modalităţi de plată se asigură din prima zi de producere a electricităţii de către operator, pe baza licenţei primite. De asemenea, pentru fiecare tranşă de 10% de subvenţii primite de producător, tarifele sunt reduse cu 5%.

Subvenţiile pot acoperi până la 40% din valoarea investiţiei. În cazul zonelor unde nu se poate realiza interconectarea cu sistemul energetic naţional, subvenţiile pot acoperi până la 60% din valoarea investiţiei.

SPANIA

Baza legală

-  Planul naţional privind energia regenerabilă 2005 - 2010 (2005);

- Decretul Regal nr. 436 / 2004 privind energia obţinută din surse regenerabile;

-  Decretul Regal nr. 661 / 2007;
-  Decretul Regal nr. 314 / 2006 - Codul tehnic al clădirilor;

-  Decretul Regal nr. 252 / 2003 - Legea privind impozitul pe profit.

În anul 1997, Spania a pus un aplicare un program de dezvoltare a producţiei de energie din surse regenerabile, fapt care a condus la o creştere importantă a capacităţilor energetice instalate, în special în domeniul energiei eoliene. De asemenea, a fost implementat un sistem de tarifare diferenţiat, pe două categorii, tarif de bază şi tarif premium.   
Consumul de energie neconvenţională propus pentru anul 2010 este de 12,1% din consumul total de energie, estimându-se pentru anul 2020 un nivel de consum de 29,4%, potrivit Directivei 2001 / 77 / EC privind obţinerea energiei electrice din surse regenerabile. 
Potrivit Planului naţional privind energia regenerabilă 2005 - 2010, Guvernul Spaniei a stabilit un nivel al consumului de 30,3% pentru anul 2010, avându-se în vedere noile capacităţi energetice care urmează a fi realizate: centrale eoliene - 20.155 MW, celule fotovoltaice - 400 MW, centrale termice solare - 4,2 milioane m2, centrale electrice solare - 500  MW, biomasă - 1.695 MW.   
Decretul Regal nr. 436 / 2004
 privind energia obţinută din surse regenerabile obliga operatorii să cumpere energie neconvenţională, iar pe producători să opteze între un tarif standard şi unul premium. Sistemul de compensare a cheltuielilor era similar cu cel aplicat de Guvernul Germaniei, se acordau subvenţii în funcţie de tipul de tehnologie, de producţia realizată şi de nivelul de consum de energie RES. 
Potrivit Decretului, se acordau următoarele facilităţi:

- acordarea de subvenţii pentru primii 200 de MW de energie termică solară;

- producătorii de energie solară, care cedează producţia lor operatorilor,   primesc un tarif fix egal cu 300% din valoarea tarifului de referinţă pentru primii 25 de ani de producţie şi un tarif egal cu 240% din valoarea tarifului de referinţă pentru următorii ani;
- producătorii de energie solară, care vând energia pe piaţa liberă, primesc un tarif premium egal cu 250% din valoarea tarifului de referinţă pentru primii 25 de ani de producţie şi un tarif egal cu 200% din valoarea tarifului de referinţă pentru următorii ani, la care se adaugă o subvenţie de 10% din valoare investiţiei;

Decretul Regal nr. 661 / 2007
 a modificat sistemul de tarifare şi schema de acordare a subvenţiilor. Principalele prevederi sunt următoarele:

- reglementează o serie de aspecte tehnice pentru eliminarea barierelor apărute la introducerea de noi tehnologii; 

- diferenţiază prima de tarifare premium de tariful mediu sau de nivelul de referinţă, pentru a elimina profiturile excepţionale ale producătorilor;

- creşte suma acordată drept subvenţie pentru energia de cogenerare şi biomasă;
- stabileşte un plan de instalare de noi capacităţi energetice, potrivit programelor naţionale;

- stabileşte noi tarife, care sunt calculate ca procente din tarifele medii de referinţă, stabilite anual prin decret. Tarifele pentru nivelul premium sunt stabilite pe piaţa liberă de energie.

Nivelul tarifelor diferenţiate începând cu anul 2007:

	Tehnologie
	Ţintă

(MW) 

	Tarif fix
- prima perioadă

(€/MWh)
	Tarif fix

- a doua perioadă
(€/MWh)
	Durata primei perioade
(€/MWh)
	Tarif premium
(€/MWh)
	Nivel maxim premium
(€/MWh)
	Nivel minim premium
(€/MWh)

	- celule fotovoltaice

< 100 kWh

- celule fotovoltaice

100 kWh - 10 MWh

- celule fotovoltaice

10 MWh - 50 MWh


 - energie termică solară

- vânturi continentale

- vânturi maritime


- energie geotermală < 50 MWh

- hidrocentrale mici < 10 MWh

- hidrocentrale 

10-50 MW


- biomasă (culturi energetice) < 2 MWh

- biomasă (culturi energetice) > 2 MWh

- biomasă (deşeuri de pădure) < 2 MWh
- biomasă (deşeuri de pădure) > 2 MWh

- biomasă (deşeuri agricole) < 2 MWh

- biomasă (deşeuri de pădure) > 2 MWh


- biogaz 

- deşeuri menajere

	371

500

20,155

-

2,4

-

1,317

250

350
	440
418

230

269

73

-

69

78

în funcţie de capac.

159 

147

126

118

126

108

80

-
	352

334

184

215

61

-

65

70

în funcţie de capac.

118

123

85

81

85

81

65

-
	25

25

25

25

20

-

20

25

25

15

15

15

15

15

15

15

-
	-

-

-

254

29

84

38

25

21

115

101

81

73

82

62

38

23
	-
-

-

344

85

164

-

85

80

166

151

133

123

133

112

90

-
	-
-

-

254

71

-

-

65

61

154

143

121

114

121

104

74

54


Legea privind impozitul pe profit, cu modificările ulterioare - Decretul Regal nr. 283 / 2001 şi Decretul Regal nr. 252 / 2003 -, introduce un sistem de reduceri fiscale pentru investiţii de mediu, care cuprinde următoarele echipamente: 

- centrale solare şi fotovoltaice;

- sisteme de valorificare resturi menajere, agricole, industriale, de pădure;

- sisteme de valorificare a deşeurilor animale, plante şi nămol rezultate din tratarea apei, a deşeurilor industriale sau deşeuri menajere, care urmează să fie 
transformate in biogaz;
- centrale solare termice sau fotovoltaice pentru auto-consum în clădirile rezidenţiale, care sunt reglementate în acte normative locale.
Reducerile fiscale vor fi eliminate complet începând cu anul 2011, acţiunea începând cu anul 2006 - 2006: 10%; 2007: 8%; 2008: 5%; 2009: 4%; 2010: 2%; 2011: 0%.
În martie 2006, Spania a introdus un Cod tehnic al clădirilor, prin Decretul Regal nr. 314 / 2006, care introduce obligativitatea de a acoperi 30 - 70% din necesarul de apă caldă prin obţinerea sa din energie solară. Procentul variază în funcţie de volumul de apă necesar şi de poziţionarea geografică a clădirii. De asemenea, clădirile de birouri cu o suprafaţă mai mare de 4000 m2 trebuie să instaleze sisteme de celule fotovoltaice. Pentru aceste lucrări se asigură o subvenţie de 36,4% din preţul investiţiei.

Sistemul certificării de origine a fost introdus în anul 2007. Societăţile care produc energie RES sunt înscrise în registrul electronic al producătorilor, care este gestionat de Comisia naţională pentru energie, instituţia care răspunde de activitatea acestui sector. 
SUEDIA

Baza legală

- Legea privind energia obţinută din surse regenerabile prin certificate verzi 2005 / 06:154.
Până în anul 2003, Suedia a implementat o strategie care a combinat reducerea sistemului de impozitare pentru producătorii de energie neconvenţională cu acordarea de subvenţii pentru utilizarea tehnologiilor care contribuie la protejarea mediului. 
Din mai 2003, a fost introdus un nou sistem de comercializare a certificatelor verzi în scopul de a obţine un preţ corect pentru producţia de energie electrică din surse regenerabile.
Beneficiind de un potenţial deosebit şi de un nivel de dezvoltare corespunzător, Suedia şi-a propus un nivel de consum pentru energia RES de 51% din consumul total de energie, pentru anul 2010, echivalentul unui consum de circa 15 TWh. Cea mai mare parte din această energie este produsă de hidrocentrale şi din biomasă.  


Prin adoptarea Legii privind energia obţinută din surse regenerabile prin acordarea de certificate verzi
, Guvernul şi-a propus creşterea investiţiilor în sectorul energetic neconvenţional şi generalizarea sistemului de certificare al producătorilor de energie. 

Caracteristic pentru sistemul suedez de certificare, care se estimează a fi aplicabil până în anul 2030, este faptul că producătorul trebuie să producă anual o cotă de energie, care este stabilită în funcţie de vânzarea şi consumul de energie propriu din anul anterior. Producătorul primeşte un certificat pentru fiecare MWh de energie produs, ceea ce înseamnă un bonus financiar la vânzarea producţiei. Acest fapt conduce la investirea în noi capacităţi de energie profitabile.

De la plata suplimentară pentru cota de energie RES cumpărată sunt scutite o serie de societăţi din industria suedeză, care sunt stabilite de Agenţia suedeză pentru Energie. Aceeaşi Agenţie stabileşte şi valoarea amenzilor acordate producătorilor în cazul în care se constată încălcarea nivelului de cotă stabilit prin certificatul verde. 

Perioada maximă de acordare a certificatului verde este de 15 ani. Acest fapt presupune că ultimele centrale certificate vor intra în funcţiune în anul 2016. De asemenea, legea prevede faptul că vechile centrale vor mai funcţiona până în perioada 2012 - 2014, în funcţie de tipul acestora.

Nu există preţuri maxime sau minime stabilite prin lege, preţul certificatului depinzând de piaţa liberă a energiei. În anul 2008, certificatele verzi au fost vândute cu un preţ cuprins între 29 - 31 €/MWh.


Pentru combustibilii utilizaţi la producerea energiei termice se plătesc o serie de taxe care au în vedere emisia de CO2, sulfuri şi nivelul de NOx. În principiu, biocombustibilii, deşeurile solide şi turba utilizate pentru producerea de energie termică sunt scutite de plata unor taxe.

În anul 2000, Guvernul suedez a introdus o măsură de sprijinire a persoanelor care îşi instalează tehnologie de captare a căldurii solare în locuinţele proprii. Subvenţia este în valoare de 272 € pentru fiecare MW instalat.

UNGARIA

Baza legală

- Programul de acţiune privind eficienţa energetică şi reducerea consumului de energie pentru perioada 2000 - 2010 (1999);

-  Legea LXXXVI privind electricitatea (2007);


Consumul de energie din surse regenerabile a ajuns la 5,2% din consumul total în anul 2005, ceea ce înseamnă că Ungaria a depăşit angajamentul stabilit de Directiva UE de a produce 3,6% din totalul consumului de energie electrică din surse regenerabile, până în 2010. 

Obiectivele stabilite de Programul de acţiune privind eficienţa energetică şi reducerea consumului de energie
 sunt următoarele:

- creşterea eficienţei energetice cu 3,5%/an, presupunând o creştere anuală a PIB-ului de 5% şi o creştere a consumului de energie de 1,5% pe an.;

- reducerea consumului de energie cu 1,8 Mtone/an;

- reducerea emisiilor de CO2 cu 5 Mtone/an;

- creşterea producţiei de energie din surse regenerabile cu 1,2 Mtone/an;

- obiectivele pentru 2013 pentru energie electrică din surse regenerabile sunt 5400 GWh (11,4%); 

Ministerul Economiei şi Transporturilor este principalul responsabil pentru sursele de energie regenerabilă şi pentru probleme legate de reglementarea problemelor energetice, luând şi deciziile referitoare la stabilirea preţurilor. De asemenea, Ministerul Mediului şi Gospodăririi Apelor gestionează controlul şi reducerea emisiilor de CO2 şi a altor poluanţi. Ministerul Agriculturii şi Dezvoltării Rurale are atribuţii în dezvoltarea agro-industrială a biocombustibililor, precum şi a celorlalte surse - biomasă, biodiesel si bioetanol. 

Potrivit prevederilor Legii privind electricitatea, piaţa energiei electrice a fost liberalizată. Această piaţă s-a liberalizat în mai multe etape. În prima etapă s-a permis marilor consumatori, cu un consum mediu de peste 6,5 GWh, să-şi aleagă liber unul dintre producătorii de energie aflaţi pe piaţă. În a doua etapă, ceilalţi consumatori industriali au putut opta, la rândul lor, pentru serviciile unui producător de energie. În ultima etapă, opţiunea de alegere a furnizorului a devenit liberă pentru toţi consumatorii, dar nu este încă obligatorie pentru toate segmentele de consumatori.

Legea a implementat şi un nou nivel de preţuri, care conţin două componente:

-  o taxă universală care are la bază nivelul de voltaj al tensiunii;

- un tarif competitiv, care este diferit de la producător la producător, fiind regularizat de piaţa liberă.  

Operatorii şi producătorii au devenit independenţi unul de celălalt. Astfel, consumatorul trebuie să încheie trei contracte diferite pentru obţinerea de energie (de producţie, de transport, de conexiune).

Criteriile de stabilire a tarifelor sunt stabilite în funcţie de tehnologia folosită de producător, de eficienţa surselor de energie, de sursele naturale folosite, perioada de contractare etc. Mecanismele de plată sunt indexate anual cu rata inflaţiei. 

Perioada de plată a energiei este stabilită de Oficiul pentru Energie, autoritatea de reglementare maghiară în domeniu.

Furnizorii de energie electrică trebuie să obţină certificatul de origine pentru energia neconvenţională, conform prevederilor Decretului nr. 389 / 2007.

Sistemul diferenţiat de tarifare a energiei este următorul:

	Tehnologie RES-E
	Perioada
	Preţ  (€/MWh)


	- biomasă şi biogaz – centrale cu o capacitate mai mică de 20 MWh sau care au primit licenţa de exploatare înainte de data de 1 ianuarie 2008, precum şi microhidrocentrale cu o capacitate < 5 MWh;

- centrale eoliene, care au primit licenţa de exploatare înainte de data de 1 ianuarie 2008 şi centrale solare cu o capacitate < 20 MWh;

- centrale electrice, care au primit licenţa de exploatare după data de 1 ianuarie 2008;

- centralele de producere a energiei electrice din surse neconvenţionale, cu o putere de 50 MWh, care au primit licenţa de exploatare după data de 1 ianuarie 2008, precum şi hidrocentralele cu o capacitate de peste 5MWh;

- centralele pe bază de deşeuri
	- vârf de sarcină

- în afara vârfului de sarcină

- în perioada de consum minim

- vârf de sarcină

- în afara vârfului de sarcină

- în perioada de consum minim

- vârf de sarcină

- în afara vârfului de sarcină

- în perioada de consum minim

- vârf de sarcină

- în afara vârfului de sarcină

- în perioada de consum minim

- vârf de sarcină

- în afara vârfului de sarcină

- în perioada de consum minim
	117,3

105

42,9

105

105

105

93,8

84

34,24

73

46,7

46,7

110

75,8

39,6




ALTE STATE

BRAZILIA
Baza legală

- Legea energiei nr. 10.438 / 2002;
- Programul naţional pentru conservarea energiei electrice (2001);

- Programul de sprijinire a dezvoltării surselor alternative de producere a energiei electrice (PROINFA) (2002);

Potrivit datelor statistice, Brazilia este al 10-lea consumator de energie de pe glob şi al 3-lea din emisfera vestică.  
Principalele prevederi ale Legii energiei
:

- implementarea Programului de sprijinire a dezvoltării surselor alternative de producere a energiei electrice (PROINFA) - Legea 10438 / 2002, care are în vedere biomasa, energia eoliană şi microhidrocentralele;

- reajustarea tarifelor pentru energia electrică, măsură necesară datorită pierderilor cauzate de raţionalizarea energiei şi secetei din anul 2001;

- crearea Fondului de dezvoltare energetică pentru încurajarea utilizării resurselor şi potenţialului energetic al ţării; 
- electrificarea întregului teritoriu al ţării, acţiune care este coordonată de companiile naţionale. În acest scop Autoritatea energetică naţională (ANEEL) va concesiona întregul sistem de infrastructură energetică.
 Programul de sprijinire a dezvoltării surselor alternative de producere a energiei electrice
 prevede următoarele obiective:
- dezvoltarea producţiei de energie electrică obţinută prin forţa vântului, biomasă şi microhidrocentrale prin intermediul Producătorilor Independenţi Autonomi. Din această categorie fac parte producătorii care nu deţin reţele de distribuţie sau transport a energiei şi al căror echipament energetic este în proporţie de 50% proprietatea statului brazilian;  

- faza I a programului prevede realizarea unei cantităţi de energie de 3.300 MW prin realizarea unor proiecte noi, tariful fiind de 80% din valoarea preţului de referinţă;
- faza a II-a a programului prevede dezvoltarea capacităţii de producere a energiei neconvenţionale pe o perioadă de 20 de ani, precum şi creşterea cu 10%/an a cantităţii de energie. La cele două faze ale programului, contractele sunt implementate de Eletrobrás, prima companie electrică a ţării, iar producătorii trebuie să obţină certificatul verde, care are un preţ de cumpărare proporţional cu cantitatea de energie electrică produsă;  

- costurile programului sunt suportate de toţi consumatorii de energie electrică;

- tarifele de transmisie şi distribuţie a energiei electrice neconvenţionale sunt reduse cu 50%;
- producătorii pot comercializa direct consumatorilor producţia de energie neconvenţională, dacă puterea instalată este de minim 50KW.
CANADA

Baza legală

- Emerging Hydropower Technologies R&D in Canada: A Strategy for 2007-2011;
- The ecoENERGY for Renewable Heat program 2007-2011;
- Legea privind energia verde (statul Ontario - 2009).
Canada are un sector energetic cu un potenţial deosebit, hidrocentralele reprezentând o sursă importantă de obţinere a energiei electrice. Crearea de microhidrocentrale la nivel local este unul din obiectivele Strategiei naţionale pentru perioada 2007 - 2011. Acestea sunt atractive ca preţ de întreţinere, poziţionare în zone de relief dificile, reprezentând şi alternative la poluarea deosebită pe care o implică obţinerea energiei electrice cu ajutorul petrolului. 
Sectorul microhidrocentralelor contribuie anual cu 150 milioane de dolari la economia ţării. De asemenea, anual în acest sector se fac investiţii de 200 milioane de dolari. Investiţiile obişnuite se ridică la 2000 - 5000 dolari/KWh instalat, fapt care se traduce într-un preţ de cost al energiei de 0,04 - 0,1 dolari/KWh. Investiţiile în zone de relief dificile se pot ridica şi la 6000 dolari/KWh instalat.
Principalele teme ale strategiei se referă la următoarele aspecte:

- preţuri competitive şi managementul bazei hidrografice;

- eco-inginerie;

- evaluare (analiză de piaţă, infrastructură, contracte, comunicaţii). 

 Programul „ecoENERGY” pentru căldura obţinută din surse regenerabile stabileşte subvenţiile acordate sectorului industrial/comercial/instituţional pentru implementarea sistemelor de încălzire care au la bază energia solară sau apa. Proiectul pilot prevede instalarea unor astfel de sisteme de încălzire în 700 de locuinţe, precum şi stabilirea procedeelor ca aceste echipamente să fie introduse la scară largă.
Principalele obiective:

- sprijinirea producătorilor, a standardelor şi certificatelor necesare procesului industrial;

- promovarea noilor tehnologii, precum şi a unor reglementări la nivel local pentru aplicarea acestora;

- pregătirea personalului angajat în acest domeniu.

Tehnologia de producere a celulelor fotovoltaice a cunoscut o dezvoltare importantă în  ultima perioadă datorită factorilor sociali şi economici, inclusiv a eforturilor de reducere a emisiilor de gaze cu efect de seră.

Proiectele urmăresc:

- modelarea şi optimizarea celulelor fotovoltaice hibrid, precum şi a sistemelor minigrid care funcţionează în zonele cu climă rece;

-  cercetarea şi dezvoltarea aplicaţiilor „case solare”;
- dezvoltarea codurilor, standardelor şi certificatelor necesare procesului industrial de obţinere a sistemelor de celule fotovoltaice şi dispozitivelor aferente;

- facilitarea interconectării producătorilor;

- participarea la colaborări internaţionale.

Energia oceanelor poate fi obţinută în diferite moduri: valuri, maree, curenţi oceanici şi gradienţi de salinitate. Proiectele în domeniu sunt sprijinite de „CANmet energy”, unul dintre liderii industriei energetice canadiene. Se estimează că oceanul poate contribui cu circa 20.000 MW de energie.
Nu în ultimul rând, poziţionarea geografică a ţării oferă surse inepuizabile de energie eoliană, fapt care poate contribui la reducerea gazelor cu efect de seră şi contaminării cu SOx, NOx şi mercur. De exemplu, o singură turbină cu capacitatea de 65 KW poate produce aproximativ 1 milion de KWh de electricitate anual şi contribuie la reducerea emisiilor de carbon cu peste 750 de tone/an.  
Legea energiei verzi
, adoptată în provincia Ontario, cuprinde un pachet de măsuri de integrare a energiei produsă din surse regenerabile în sistemul energetic naţional, crearea de noi locuri de muncă în acest sector, dezvoltarea de noi tehnologii neconvenţionale, închiderea centralelor energetice care funcţionează pe bază de cărbune din anul 2014.

O prevedere importantă se referă la sistemul de tarife stimulative şi subvenţiile acordate pentru introducerea de noi tehnologii de producere a energiei ERS în provincia canadiană.

Astfel, printre altele, se acordă următoarele subvenţii:

-  0,51 euro/KWh pentru electricitatea produsă cu ajutorul panourilor solare cu o capacitate instalată mai mică de 10KW, pentru o perioadă de 20 de ani;

- 0,12 euro/KWh pentru energia eoliană obţinută cu ajutorul vânturilor maritime.

JAPONIA


Baza legală
- Legea privind utilizarea noilor energii (2003).

În aprilie 1998, un consorţiu format din 10 societăţi a anunţat introducerea unui program de producere a energiei electrice cu ajutorul vântului, care va avea un tarif fix pentru o perioadă de 15 ani. Programul s-a bazat pe voluntariat, având drept scop reducerea tarifelor la energia electrică, riscul realizării proiectelor fiind apreciat mai redus decât creşterea continuă a tarifelor la energie.

Din 2003, proiectul a fost implementat la scară naţională, eliminându-se bariera monopolurilor. Acest lucru a fost realizat după lungi divergenţe politice. În noiembrie 1999, partizanii energiei neconvenţionale, împreună cu o serie de ONG-uri au înaintat Parlamentului o propunere legislativă în domeniul energiei obţinută din surse regenerabile. Noua lege a fost adoptată abia în anul 2003, când a fost învins conservatorismul energiei tradiţionale. 

  Subvenţia acordată pentru producerea de celule solare şi fotovoltaice a fost eliminată în martie 2006, chiar dacă valoarea ei era mică -125 euro/KW. Acest fapt a reprezentat un recul al industriei de profil. Cu toate acestea, pentru anul 2010 este prognozată obţinerea a 4.850 MWh energie electrică.

Legea prevede ca retailerii de electricitate să folosească o cotă anuală de energie obţinută din surse regenerabile. Această obligaţie poate fi îndeplinită prin trei procedee:

- obţinerea energiei prin surse proprii;

- cumpărarea cotei de la o societate;

- cumpărarea unui certificat de energie de la o altă parte.

Vânzarea de certificate verzi este gestionată de Consiliul pentru certificarea energiei verzi. De la data adoptării legii şi până în martie 2008, circa 270 de centrale de energie verde au obţinut autorizarea Consiliului.

În viitorul apropiat, Guvernul intenţionează să extindă măsurile de sprijinire a producţiei de energie neconvenţională. Se are în vedere:

- promovarea unor măsuri pentru extinderea utilizării certificatului de energie verde;

- interconectarea sistemelor energetice existente, în special pentru energia eoliană;

- promovarea de măsuri pentru reducerea costurilor de producţie a elementelor fotovoltaice.  

Ţintele pentru producerea de energie neconvenţională sunt: 10,33 TWh (2009); 12,0 TWh (2010); 13,15 TWh (2011); 14,10 TWh (2012); 15,05 TWh (2013); 16,00 TWh (2014).
Statele unite ale americii

Baza legală

- The American Recovery and Reinvestment Act (2009)
;
- Food, Conservation, and Energy Act (2008)
- Planul de acţiune privind energia geotermală
;

- Planul de dezvoltare, cercetare şi demonstraţii pe perioada 2005 - 2015 (hidrogen, pile, tehnologie)
; 
- Programul tehnologic pentru energie solară
;
- 20% energie eoliană până în anul 2030: creşterea contribuţiei energiei eoliene la producţia energetică a SUA
;
- Energia nucleară: politici şi tehnologii pentru secolul XXI (2008)
.
Energia obţinută din surse regenerabile a reprezentat 11,1% din totalul producţiei de energie în prima jumătate a anului 2009.
 Se estimează că, în anul 2020, 1/5 din întreaga cantitate de energie produsă în SUA va fi reprezentată de energia eoliană.  

Energia obţinută cu ajutorul celulelor solare şi fotovoltaice a crescut cu 44% în anul 2008, comparativ cu anul anterior. 

Din anul 2006, SUA a devenit cel mai mare producător de etanol, între anii 2000 şi 2008, producţia de etanol crescând de 5 ori, iar cea de biocombustibili de 350 de ori
. 
The American Recovery and Reinvestment Act, adoptată în 2009, propune o serie de programe în valoare totală de 16,8 miliarde dolari, care vor fi gestionaţi de Oficiul pentru energie neconvenţională şi eficienţă energetică (EERE). 
Principalele programe sunt:
- program de asistenţă pentru asigurarea protecţiei pe perioada iernii – 5 miliarde $;

- programul energetic al statelor - 3,1 miliarde $;
- program pentru eficienţa energetică - 3,2 miliarde $;

- programe de cercetare aplicată, dezvoltare şi demonstraţii - 2,5 miliarde $, din care:


- programul pentru biomasă - 800 milioane $;


- programul pentru energie geotermală - 400 milioane $ (cercetare şi dezvoltare – 350 milioane; construcţia de pompe de căldură - 50 milioane $);


- programul pentru eficienţa energetică în clădiri - 346 milioane $;


- programul pentru tehnologie industrială - 256 milioane $;


- programul pentru tehnologie solară - 117 milioane $;


- programul pentru autovehicule - 110 milioane $;


- programul pentru dezvoltarea Laboratorului de energie din surse regenerabile - 100 milioane $;  


- programul pentru sprijinirea proiectelor legate de energia eoliană - 93 milioane $;

- programul pentru baterii şi vehicule electrice - 2 miliarde $;

- programul pentru transportul electric - 400 milioane $;

- programul pentru sprijinirea consumatorilor casnici - 300 milioane $;
- programul pentru combustibili alternativi pentru vehicule - 300 milioane $.

La începutul anilor ’80, în debutul producţiei de energie eoliană, preţul unui KWh era de 38 de cenţi. Dezvoltarea fără precedent a acestei industrii a adus la începutul anului 2007 un preţ de 4 cenţi/KWh, iar contractele pe termen lung au fost negociate pentru un preţ de 3 cenţi/KWh. Se estimează că în anul 2010 preţul unui KWh de energie electrică produsă prin forţa vântului va costa 2 cenţi/KWh. 

Iniţiativa „Solar America” este o parte a programului federal de dezvoltare a producţiei de energie neconvenţională. Aceasta impune o cercetare laborioasă de obţine de noi materiale pentru producerea celulelor fotovoltaice, precum şi luarea măsurilor necesare pentru reducerea costurilor de producere şi desfacere a acestor produse, până în anul 2015.

Departamentul american pentru energie şi structura sa care are ca responsabilitate energia solară au în vedere următoarele obiective:

- transformarea pieţei, pentru eliminarea barierelor comerciale existente şi pentru o extindere a pieţei de profil;

- noi concepte şi dispozitive, urmărindu-se performanţa dispozitivelor şi costuri avantajoase;

- noi prototipuri şi implementarea producţiei-pilot, pentru a se demonstra competitivitatea acestor dispozitive, rentabilitatea, performanţele şi raportul preţ-calitate;

- dezvoltarea sistemului de colaborări şi vânzare, acţiune care se va desfăşura cu societăţi industriale partenere, universităţi, entităţi interesate în dezvoltarea tehnologiilor de profil.

Programe similare sunt aplicate, la nivel local, în şase state americane. În California, de exemplu, programul prevede realizarea a 3000 MWh de energie electrică produsă cu ajutorul soarelui, până în anul 2017, programul fiind finanţat cu suma de 2,8 miliarde dolari. Producătorii de energie pe baza celulelor fotovoltaice primesc o subvenţie de până la 2,5$ pentru fiecare watt produs, fiindu-le returnate 50% din costurile investiţiei. 

Tariful stimulativ a fost aplicat pentru prima oară în Minnesota. Legea a fost adoptată de Guvernatorul statului în anul 2009, având drept model experienţa politicilor europene în domeniu. Este unul dintre statele cu un program important de dezvoltare a energiei eoliene, care are la bază încurajarea comunităţilor locale de a-şi produce singure o parte din energia electrică necesară. Luând exemplul Germaniei şi Danemarcei, state cu o rată semnificativă de producere a curentului electric din surse regenerabile la nivel local, în Minnesota se acordă o serie de subvenţii pentru proiectele energetice. 


Legea are în vedere următoarele aspecte:   


- beneficiază de subvenţii doar proiectele dezvoltate la nivel local;

- subvenţiile se acordă programelor mici, cu capacităţi instalate sub 20 MW;

- introducerea unui prag al capacităţii instalate - energia electrică obţinută cu ajutorul forţei vântului trebuie să reprezinte minim 5% din vânzările cu amănuntul, până în anul 2025. 
� http://www.igwindkraft.at/?mdoc_id=1008447


� Directiva 2001 / 77 / EC privind obţinerea energiei electrice din surse regenerabile


� Tariful stimulativ este aplicat în următoarele ţări: Australia, Austria, Brazilia, Canada, China, Cipru, Cehia, Danemarca, Estonia, Franţa, Germania, Grecia, Ungaria, Iran, Irlanda, Israel, Italia, Coreea de sud, Lituania, Luxemburg, Olanda, Portugalia, Singapore, Africa de Sud, Spania, Suedia, Elveţia şi o serie de state din SUA.


� Conform Directivei 2001 / 77 / EC privind obţinerea energiei electrice din surse regenerabile


� http://www.ebb-eu.org/legis/Belgium3rd%20report%20Dir%202003%2030_EN.pdf


� http://www.mi.government.bg/eng/norm/rdocs/mdoc.html?id=212967


� http://www.ebb-eu.org/legis/CYPRUS_2nd%20report%20Dir2003_30_report_EN.pdf


� http://download.mpo.cz/get/26650/32422/345285/priloha001.doc


� Conform Directivei 2001 / 77 / EC privind obţinerea energiei electrice din surse regenerabile


� http://download.mpo.cz/get/27443/28253/311521/priloha001.doc


� http://www.home-electricity.org/CZ-I.htm


� http://193.88.185.141/Graphics/Publikationer/Energipolitik_UK/Engelsk_endelig_udgave_visionaer_energipolitikA4.pdf


� „Renewable energy – country profiles”, ECOFYS, Fraunhofer ISI, 2008.


� http://www.legaltext.ee/text/en/X90006.htm


� http://www.erec.org/fileadmin/erec_docs/Projcet_Documents/RES2020/FINLAND_RES_Policy_Review__09_Final.pdf


� Garanţii sunt oferite în baza cererii depuse de producător, de operatorul reţelei de transport sau de distribuţie pentru volumele produse în luna precedentă de instalaţiile de producere a energiei electrice din surse regenerabile de energie, la care puterea generată este de cel puţin 10 kW


� http://217.160.60.235/BGBL/bgbl1f/bgbl104s1918.pdf


� http://www.bmu.de/files/pdfs/allgemein/application/pdf/eeg_en.pdf 


� http://www.erec.org/fileadmin/erec_docs/Projcet_Documents/RES_in_EU_and_CC/Greece.pdf


� http://www.ypan.gr/docs/LAW_3468-2006__RES.doc


� http://www.sei.ie/Renewables/Renewable_Energy_Policy/Policy_Support_Mechanisms/10AERVII_termsandconditionsfinal.pdf


� http://onlinepact.org/fileadmin/user_upload/PACT/Laws/Italy_decree_Dec_2003.pdf


� http://www.erec.org/fileadmin/erec_docs/Projcet_Documents/RES_in_EU_and_CC/Latvia.pdf


� http://www.norstore.ife.no/workshops/2007_Latvia/Presentations/0531_01_Petersone.pdf


� http://www.lei.lt/_img/_up/File/atvir/eng-leidin/engl.pdf


� http://www.erec.org/fileadmin/erec_docs/Projcet_Documents/RES2020/LUXEMBOURG_RES_Policy_Review_09_Final.pdf


� http://docs.justice.gov.mt/LegalPub/Legal_Publications%5CLegal_Notices%5CEnglish%5C2004%5C186%20-%202004%20-%20P2554-2560.pdf


� http://www.berr.gov.uk/files/file39497.pdf


� http://services.parliament.uk/bills/2007-08/energy.html


� http://www.managenergy.net/download/r165.pdf


� http://74.125.77.132/search?q=cache:dudUcrPrSG4J:www.erranet.org/index.php%3Fname%3DOE-eLibrary%26file%3Ddownload%26id%3D3691%26keret%3DN%26showheader%3DN+Law+on+Energy+%281997%29&cd=1&hl=ro&ct=clnk&gl=ro


� http://www.ren.pt/vEN/Sustainability/REN%20in%20the%20national%20energy%20strategy/Pages/RENinthenationalenergystrategy.aspx


� http://www.europarl.europa.eu/webnp/webdav/site/myjahiasite/shared/Archives/EP/Lists%20with%20data/Energy


_01_2006/Speech%20Mr%20Gantar%20MP%20Slovenia.pdf


� http://www.solarpaces.org/Library/Legislation/docs/040327RD436-2004.pdf


� http://www.solarpaces.org/Library/Legislation/docs/RD6612007.pdf


� http://www.regeringen.se/content/1/c6/06/47/22/2c000830.pdf


� http://www.enercee.net/hungary/energy-policy.html


� http://www.winrock.org/clean_energy/files/tradeguide2002.pdf


� http://projects.wri.org/sd-pams-database/brazil/programme-incentives-alternative-electricity-sources-proinfa


� http://www.ontla.on.ca/web/bills/bills_detail.do?locale=en&BillID=2145&detailPage=bills_detail_the_b


� http://frwebgate.access.gpo.gov/cgi-bin/getdoc.cgi?dbname=111_cong_bills&docid=f:h1enr.pdf


� http://www1.eere.energy.gov/geothermal/pdfs/ngap.pdf


� http://www1.eere.energy.gov/hydrogenandfuelcells/mypp/


� http://www1.eere.energy.gov/solar/pdfs/solar_newsletter_200909.pdf


� http://www1.eere.energy.gov/windandhydro/pdfs/41869.pdf


� http://www.ne.doe.gov/neac/neacPDFs/NEAC_Final_Report_Web%20Version.pdf


� http://www.eia.doe.gov/cneaf/electricity/epm/epm_sum.html?featureclicked=3&


� http://www.nrel.gov/docs/fy09osti/45654.pdf

